Xalayaa Obboo Lammaa Magarissaa Afiyyaa’ii Caffee Oromiafi

By Jawar Mahammed: Haasaya isin uummata Burraayyuu waliin gootan dhaggeeffannee jirra. Hunda dura nama akka keessan onneerraa dubbatee garaa saba isaa jiisu mooraa gamasii keessatti arguunuu waan guddaadha, ammas ija hamaa sirraa ha qabu jenna. Itti aansuun dhimmoota lama isin kaaftanirratti yaada kennuun barbaada.Dhimma Maastar Pilaanii Finfinnee ilaalchise ‘ummanni Oromoo yoo hin barbaanne hojirra hin oolu’ jettan. Bar wanni ‘yoo’ jedhan hin jiru. Ummanni ifaan ifatti akka mormu irra deddeebi’ee ibseera. Waggoota lama dura ilmaan Oromoo 78 lubbuu isaanitiin, dhibbatamni dhiiga isaaniitiin, kumaatamni ammoo walabummaa isaa mana hidhaatti dhabuun mamii tokko malee mormuun ejjannoo isaanii isiniif ibsanii jiran. Dabalataanis hayyoonni Oromoo addunyaa guutuurraa miidhaa Maastar Pilaanii kanaa qorannoo bifa hedduutiin mirkaneessanii jiran. Akkasumas miseensonni keessanuu waltajjii garaagaraa irratti ifatti Maastar Pilaanii kana mormanii jiran. Kanaafuu ‘yoo’ wanni jedhamu wanti hafe hin jiru. Isiniif Caffeen Oromiyaa isin hooggantan dhuguma yoo uummataaf dhaabbate ifatti as bahee Maastar Pilaanii kana dhaabaa! Dhimma labsii magaalota Oromiyaa ilaalchisee ‘dogoggorri yoo jiraate nutu seera baase, jijjiiruufis aangoo guutuu qabna’ jettanii jirtan. Rakkoo labsichi qabu bifa armaan gadiitti tarreessuun akka jijjiirtan isin gaafanna. 1)Labsiin kun mirga addaa jiraattota magaalaatiif kennuun dantaa sabni Oromoo magaalota Oromiyaa irraa gara fuulduraatti argachuu malu dhorkuun, kan seenaadhaan hir’atee jiru daran akka hammaatu godha. Akkuma beekamu dhiibbaa sirnoota durii irraan kan ka’e uummata magaalota gurguddoofi giddu-gala ta’an keessa Oromoon lakkoofsaan xiqqaadha. Afaaniifi aadaan Oromoos dhiibbaa walfakkaatu jala gala jechuudha. Labsiin fooyya’ee bahe kun immoo imaaammanni misooma magaalaa cufti fedhiifi dantaa jiraattota magaalaatin ta’a jedha. Kana jechuun labsiin kun magaalonni Oromiyaa imaammata Oromoo osoo hin taane harka caalu qubattoota bakka biroo dhufan akka fayyadutti kaayame. Kun ammoo imaammanni farra Oromoo ta’e yeroo wayii akka baafamuufi Oromoon akkuma dur daran magaalarraa akka dhiibamu (push factor) karaa bana. Magaalonni Oromiyaa keessa jiran dantaa hawaasummaafi diinagdee Oromoo eegsisuun guddachuu qabu. Kanaaf ammoo mirgi addaa jiraattota magaalaatiif labsii kanaan kenname fuulduree Oromoof balaa guddaadha hanga Oromoon magaalota Oromiyaa keessatti gama hundaan caalmaan argamutti. Magaalonni akka qaama Oromiyaatti Oromiyaa waliin guddachuu qabu. Kanaaf akkuma amma duraa bulchiinsi magaalaa bulchiinsa godinaa jala galee imaammanni misooma magaala kan gandoota baadiyyaa naannoo sanittin walitti hidhatee deemuu qaba. Kana jechuun imaammata magaala irratti kan murteessuu qabu jiraattota magaalaa qofa osoo hin taane jiraattota godina magaalaan sun keessa jirtuu cufa ta’uu qaba. Imaammanni mootummaa yeroo dheeraaf qabamuu qabu, Oromoo deebisanii magaalota Oromiyaa keessatti ijaaruu ta’uu qaba. 2)Isin akka jettanitti magaalonni walitti makaman kanneen Oromiyaa keessaa qofa. Kun garuu labsii kanarratti ifaa miti. Magaalota ollaa jedha malee kan Oromiyaa jedhee ifatti lafa hin kaayu. Fakkeenyaaf Shaashamanneefi Hawaasaan, Awwadaayifi Harar ‘fedhii jiraattota isaaniitin’ walitti makamna yoo jedhan, labsiin kun ni aanjessa malee hin ugguru. Keessattuu magaalonni daangaa irra jiran balaa hamaa jala galu. Dabalataanis yaannummaan magaalan lama yoo babal’ate walitti makamuu qaba jedhu kun falaasama jallaa misoomaa magaalaatin wal hin qabanneedha. Magaalaan lama babal’atanii yoo walitti seenanis, bulchiinsi isaanii tokkotti deebi’uu barbaachisummaa hin qabu. Biyyoota hedduu keessatti magaalonni waliin ollaa baay’een guddatanii walkeessa waan seenaniif daangaa uumamaatuu hin qaban; garuu daangaa bulchiinsaa (administrative boundary) fi bulchiinsa mataa isaanii qabatanii turu. 3)Maqaa magaalotaa jijjiiruu ilaalchisee, dhugaadha sirnoonni durii magaalotaaf maqaa alagaa kennan. Galanni qabsoo Oromootiif haa ta’u magaalonni sun amma maqaa Oromootti deebi’anii jiru. Magaalan hanga ammaa maqaa alagaa baattee jirtu Finfinnee qofa. Maarree yaadni maqaa magaalaalee jijjiiruu kun labsii kana keessatti haammatamuu maaltu barbaachise? Maqaan magaalaa seenaadha. 4)Caaseffamni magaalaalee labsii fooyya’e kana keessatti kaayames rakkoo qaba. Magaalota sadarkaa regiopolis kennameef aangoo godinaa jalaa baasuun shira wayii akka qabu shakkaa turre. Shakkiin keenya sun amma mirkanaa’ee jira. Ibsii kaleessa Mootummaan Federaalaa baase qaamni haaran “Federal Land Development Corporation” jedhamu dhaabbatuuf akka deemuufi hojiin qaama kanaatis magaalota sadarkaa metropolis fi regiopolis qaban keessatti karoora misooma lafa magaalaa raawwachiisuu akka ta’e ifa godhee jira. Kana jechuun lafaafi imaammanni magaalota Oromiyaa sadarkaa regiopolis kennameef suduudaan qaama Mootummaa Federalaa kanaan buluuf deema jechuudha. Labsimmaan Caffeen baaseyyuu karoora “Federal Land Development Corporation” kana dhaabanii magaalota Oromiyaa of jalatti galchuuf qabaniif karaa banuuf ta’u amma shakkiin hin jiru. Kun ammoo heera mootummaa Itoophiyaatifi kan Oromiyaatis unkuteessani, federaalizimii diiganii akka duritti sirna jiddu-galeessaa (centralized form of government) dhaabuun adda hin ta’u. Mootummaan Naannoo Oromiyaa kan isin hooggantan lafa magaalaa keessaa geggeeffamaa jira; Oromoofi Oromummaafis balaa guddaadha. Kanaafuu yoo dhuguma akka jettan gorsa namaa dhagahuu qabdu yoo ta’e, dogoggora labsii fooyya’e kanaa sirreessuuf aangoo qabaattan, labsiin kun mirgaafi dantaa Oromoofi Oromiyaa dabarsee waan laatuuf akka fooyyessitan isin gaafanna. Akkaataa itti fooya’uu qaburratti gorsaafi tumsa ogeeyyota seenaa, seeraafi teeknikaa yoo barbaaddan, ilmaan Oromoo dhibbaatama biyya keessaafi alaa akka isiniif dirmatan shakkii hin qabaatiinaa! Ulfina Wajjiin Obboleessa kee Jawar Mohammed [Mallattoo] GG Kab. Muktaar Kadiir Pirazidantii Oromiyaatiif Kab. Abbaa Duulaa Gammaa,Afa-Yaa’ii Manamarii Itoophiyaatiif Dhaabbata Dimokraasummaa Ummata Oromootif


Waamicha Hiriiraa Mormii tokkuumma baratoota Oromoo (TBOJ) caayya ABO/OLF biyyaa Jarmanii, Frankfurt

Wal irratti hin dhifnuu haangaa bilisumman keenyaa dhugoomutti. Kabajamoo fi jaallatamo Hawaasaa Oromoo biyyaa Jarmaani, Jiraatoota Oromoo biyyaa Jarmaani fi firoota Oromoo hundaaf, duran dursaa nagaan Oromumma bakka jirtaan hundatti isiin haa gahuu. Itti ansuun tokkummaan baratoota Oromoo (TBOJ) caayya adda bilisumma oromoo (ABO) biyya Jarmaani gaafaa guyyaa 10.12.2015 magaala Frankfurt, Jarmaan keessaati dhimma biyyaa keenyaa Oromiyyaa kessatti tahaa jiruu kan akka: Maqaa master pilaanin Uummaata Oromoo lafaa isaa irra buqisuu, Ajjeecha fi sanyii dugugga icittiin Oromoota irratti gageeffama jiruu, Hidhaa siyassaan mana hidhaa kessatti gidirfamaa jiran, Samichaa lafaa fi toftaalee adda addaan qe´ee irraa buqiifaamaa jiraan, Sarbamuu mirgaa namummaa fi reebichaa garaa jabinaan irraa gaha jiruu, Egeeree Oromoo baleesuuf Baratootaa unveersiitiy irraa ariiyuufi ajesuu, Akkasumaas rakkolee adda addaa Saba keenyaa otoo waal irraa hin citiin gahaa jiruu kana mormii keenyaa dhagesiisuf karorfaamee jira. Kanaafu guyyaa fi yeroo jedhametti Oromoon waal cinaa dhabachuudhaan mormii keenyaa dhageesisu fi rakkoole jiraan adunyaan akka hubbattuuf gochaan motumaan yerro amma kanaati Sabaa Orommo fi Baratootaa irran gahaa jiruu akka dhabatuuf, shiraa Oromiyyaa kessatti dalagamaa jiruu akka dhabatuu sagaleen keenyaa hedduu barbachisaa dha. kanaafuu sagalee tokkon akka waal cinaa dhabbanee sagalee keenyaa gudifnee dhageesifnuu kabajaan isiin afferraa. Email tboj1973@gmail.com Bakka ka’uumsaa Frankfurt Haupt Bahnhof Sa´aa 9.00 -15.00 QABSOON ITTI FUFAA BILISUUMMAN NI DHUFAA!!!! KHG/TBOJ Caayya ABO.


Aanaa Gullisootti barataa Gutuu Abarraa ajjeefamuun polisiin Oromiyaa amane.

OMN:Oduu Mudde 03,2015 Godina Wallagga Lixaa aanaaa Gullisoo Magaalaa Calliyaatti Mormii Master pilaanii Finfinnee baratoota bahan keessaa barataan tokko rasaasaan ajjeeffamuu Koomishiniin Poolisii Oromiyaa amane. Reebichaa fi ajjechaa bakkeewwaan birootti raawwate garuu salphisanii ilaaluun to’anna jala olchuu isaanii himan. Mormiin Master pilaanii Finfiinnee bifa haaraan Manneen barnootaa fi Yunivarsitoota keessatti torbee darbe irra deebi’e ka’e irratti gama Mootummaa Itoophiyaatiin//hanga ammatti ibsii ifatti osoo hin kennamin kan ture yoo ta’u, har’a garuu to’anna jala ooleera jechuun koomishiniin poolisii Oromiyaa ibsa kenne. Koomishinarri Koomishinii poolisii Oromiyaa Ibrahim Haajii akka miidiyaalee biyyattitti akka himanitti Yuunivarsitootaa Haromayaa fi Maddaa Walaabuu akkasumas Godiinaalee Shawaa Lixaa fi Wallagga Lixaa keessatti mormii Master pilaanii baratoonni kaasaniin wal qabatee lubbuu namaa fi qabeenyi barbadaa’uu himan. Roobii kana Godina Wallagga Lixaa aanaaa Gullisoo Magaalaa Calliyaatti Mormii Master pilaanii Finfinnee baratonni bahan irratti barataan tokko ajjeeffamuu Koomishinarri Poolisii Oromiyaa kun amananiiru. Rakkoon ka’e kunis qamoota misooma biyyatti hin feeneen akka ka’e kan dubbatan Aangawwaan poolisii kun dhaabbiilee barnootaatti fayyadamuun agandaa qaban raawchuu warra barbaadaniin qindaa’e jedhanii jiru. Mormiin Godina Wallaggaa Lixaatti gahe gaggeesumma farreen nageenyaatiin waan ta’eef naannichatti hojiin ol aantummaa seeraa kabachiisuu itti fufa jechuun sodaachisaniiru. Haa ta’u malee Mormii torbee tokko oliif itti fufee jiru kanaaf Deebiis ta’e yaada furmaata utuu hin kennin qaammota biraa qofaa balaaleffachuun darbaniiru. Ajjechaa fi hidhaa humnoota mootummaa meeshaa hidhatanii jiraniin baratoota irartti raawwate eenyu akka itti gaafatamummaa fudhatu waan jedhan hin qaban. Yunivarsitti Haromayaatti ajjeechaa barata tokkoo irartti raawwatee fi hidhaa raawwachaa jirus utuu hin tuqin darbuun isaanii taajabameera. Alamaayyoo Qannaatiin.


DORROBA MASEENAA!!!

Imala dheerate Abjuu galma dhabe, Deemee itti ga’uuf hiixxadheen dadhabe , Ta’uu keen barre ree dorroba maseene, Si narraa kafalaaf liqaa meeqa seene, Bokoka kee laaleen dorrobaa si se’e, Abdii dhedheeradheen Yaadaan bu’ee ce’e, Si abdadheen jedhe gaaf tokkon mammaaka, Abjuun dhugoomnetuu oliif gad na raaka, Anoo dubbiin jirre Malaan taa’ee raaga, Atoo maseenadha hin dhaltu yoomumaa, Ituun dhalta ta’ee yeroonsaa ammumaa, Rimaan kee tureeraa yoom Foolachuuf teessa, Dhaltee Hoosifattee Yoom taata Ameessa,? Ituu siin dhaadatan hundi ilmaan kooti, Miidhama isaaniif maan birmattu ati, Gaaf hoongeen hammaatee ilmaan koo haxaa’u, Hamma yoomii taa’ee reefka haa lakkaa’u, Abdii itti hortee itti fakkeessitee, Ilmaan koo tasatti lubbuu balleessitee, Na siif jira jettee abdii itti Hortee, Gaafa dubbii xiiqii dalga jalaa gorte, Lammii koo saba bal”aa utubaa gaafa rakkoo, Birmannaa keet haajomaa na dhaqqabi WBO KOO, jedhee yoo sitt iyyatu ati maaf hin dhageenye, Beekaa cal’ifteetta moo oduutu si hin geenye,? Kana booda ga’ee lakki natt haa hafuu, Gochi kankee garuu waan dabaati,safuu, —————————————– DHIIRA DHUGAAF JIRAATE! Hurruma wal xaxaa bu’aa ba’ii rakkoo, Eloo bara dheeraa,gubata garaa koo, Baasee sittimadha boba’a Onnee koo, Waan bonni na godhe, isan seenaaf kaa’e, Yaadannoo barootaa Siif Dubbisa taa’e, Jedheen abdii godhe siin qabbaneeffadha, Namatti qixaa’een Of ta’ee jiraadha, Abdii sirra gateen yaadaan ba’ee bu’ee Hawwiidhaan of guuteen yaadaan jiraa du’e, Guyyaa seenaa qabu guyyaa dhiigaan Darbe, Hammeenya ulfaataa isan ijaan arge, Abjuu karaat hafe mul”ata coolage, Kichuu tasa Cite dhiiga dhangala’e, Kan madaalliin qabne imimman lola’e, Eegeen dhabe galasaa isa nagaan ba’e, Garaan na raafameen akkan taane ta’e, Garaa uf dadhabnaan sagal ka’ee taa’e, Baayyee gaddee boo’e,gubadheen machaa’e, Akkan ta’un dhabe lafti naan naanna’e, Maal ta’u ree anoo Siif gubadhe Lammii koo, Dhiira dhugaaf jiraate ilma gaafa rakkoo, Isa akka kankee qabaachuuf Gammadee, karaat hafuu keetiif san daranin gadde, Waadaa siif hin galu Anoo namaa miti, Dirqama dhiirumaa ba’atteerta ati, Lubbuu lubbuun jijjiiruun ituu ni tola ta’ee, Lammaffaa dhalattee an bakka kee ta’ee, Lubbuun tam illee guyyaa maleen baatu, Maal haa godhu anoo ,Lubbuun koo keen taatu, Homaa siif hin godhuu gaddee booyuu malee, Uf boodan deebi’u guyyaan darbe kalee, Lubbuun kee boqattees Qaamni kee dhokatu, Yoomuu si yaadata Seenaan sin dagatu!. Yaadannoo guyyaa gurraachaa!2/12/2015 By Arsiinaa Arsittii Asasa.


Hiika dhabdee Abbaa murtii..

Imimmaan koo bara turtii.. Har’as kunoo cophaa Jirtii.. Hulaa haqaa cufee diinni.. Afaan sobaa damma dibee.. Baraa baraan teenyee booyuu.. Saba kiyyaaf Malli dhibee… Haa Galu wanti gale.. Ani hin laadhu Finfinnee.. Biyya Abbaa koo irratti.. Maaliifan Mormaa hin cinnee.. Dirree saba bal’aati.. Si hin Kennu lafa gootaa… Amaanaa ummataati.. Dhaloonni na komataa.. Jijjige dhiigni qeerroo.. Jiiseera haramayaa.. Qalatan Ilmaan ishee.. Harmeetoo Oromiyaa.. Hiriyee gaafa hundaa.. Obbolaa gaafa xiiqii.. Dubbiin diinaa xaxaadha.. Akkuma dhufteen hiikii.. Ni duune se’an hin duune.. Nutu jira ammallee.. Karoorri isaan baasan.. Finfinneedhaan hin mallee.. Arsiif baalerraan ka’aa.. Obbolaa gaafa rorroo.. Gantuu shurshuraa dhuftu.. Diinaaf baattee qorqorroo.. Oromo Hiddi Ejersaa.. Falmadhaa hanga dhumaa.. Fincilaa didaa Lolaa.. Abdii sabaatu numaa.. Amboo qabsoo finiinse.. Diina dura dhaabbatee.. Wallaggas kutateera.. Laaluuf Diina salphatee.. Harargee didne jedhee.. Wareege Ilmaan isaa.. Jimmaa leenci Baroode.. Waraabu Wal nyaachisaa.. Booranni hangafooman.. Irree irraaf keessaati.. Iluun ilaaleet qola.. Gantuun qixxee reeffaati… Walloo Wallole taanaan.. Gorra’ee gata Diina.. Hattuun hatee qabamnaan.. Waakkii dhagaa ciniina.. Falmataa qeerroo kalee.. Awwaallee gubbaa teenya.. Yartuun San mi’eeffatte.. Har’as dabareen keenya.. Wayyaanee wayyoo hin qabne.. Dhageessaa yaa hin jirree.. Yartuu Akka keetitiif.. Sabni koo garaa hin hirree.. Saba sabatti bittee.. Walitti dulchisuun ala.. Raammoo jiidha keessaati.. humna maal qabdaa sila…??? Ni baya gumaan gootaa.. Beekachaa yaa goobanaa… Fagaachuun bilisummaa.. Gaafa keeti maal goona.. Yaa gantuu Korma Saree.. ol qabatteetu fiigda.. Isa qomoon ijaare.. Kottoonfatteetoo diigda.. Sangaa qalmaataa goonee.. Foon kee allaattiif laanna.. Lammii lammiisaa nyaatu.. Hobolaadha siin jenna.. Falmadhu oromoo koo.. Biyya keessaa fi alaa.. Akka diinaa hin sarmu.. Sabni koo gadaan bulaa.. Harooreessa koo Mureen.. Sirreeffadhee qabadhaa.. Akka bobboca qilleen.. Konkolchee sin taphadhaa.. Tokko ta’aa ka’aa lammii.. Lolan malee falli hin jiru.. Eenyummaa kee itti himi.. Goobanticha qomoo ciruu…..×2


Mormii Barattootaa Irratti Mootummaa fi Polisiin Oromiyaa Ibsa Kennan

Humnootii kufaatii siyaasaa keessa jiranii fi jaarmayoota shorookeessumaatti ramadamaniin Oloola sobaa oofameetu Oromiyaa keessatti jeeqama kakaase jechuun ibsii mootummaa naannoo Oromiyaa irraa kenname hubachisee jira.Ibsii kunis korpreshinii Broodkaastiing kan Itiyoophiyaatu Muddee 3 bara 2015 galgala Oduu dhageesisee irratti dubbifame. Jeeqama godinaalee fi aanaalee murta’an keessatti uumamee kanaan dargaggonni 3 lubbuu ofii dhabuu komishinarri Komiishiina Polisii Oromiyaa Obbo Ibraahiim Hajjii tuuta oduuf ibsanii jiru. Obbo Ibraahiim akka jedhanti Godina wallaggaa dhiyaa aanaa Gullisoo magaalaa baadiyyaa kan taate calliyaa yekkaa keessatti lubbuun dargaggoota lamaa darbuu isaa fi sadaffaan immoo Godina shawaa kibba dhiyaa aanaa Tolee keessatti du’u ibsan. Guutuu gabaasaa kanaa asirraa caqasi


Nama Dhukkubsa…..!!!!

Guyyaan har’aa Guyyaa Barattootni Yunversiitii Walaayittaa Soddoo hawwii dhaan eeggachaa turani dha.sababni isaas Guyyaa Sabaaf Sablammii Nyaatanii dhuganii Gammachuu dhaan dabarsuuf guyyaan kun erga qabamee bubbuleera.Guyyaan Hawwiidhaan eegaa turanis ga’ee Guyyaa har’aa Sabaaf Sablammiin hundi uffata aadaatiin babbareedanii Sirba naannoo isaaniitiin shubbisaa Dirree Yunversiitii walaayittaa keessatti wal ga’an. Barattoonni Oromoo Yunversiitii kana keessatti baratan garuu Guyyaa Saboota birootiif guyyaa Gammachuu fi Guyyaa addaa ta’e kana irratti Gadda laphee nama cabsuun guutamanii miillaa hanga Mataatti uffata Gaddaa uffachuu dhaan Bakka Gammachuu kana irraa siqanii taa’uu dhaan Haala qabatamaa Biyya kana keessa jiru bifa sagalee fi Mormii hin qabneen ibsaniiru.dhugaadha Sabni biroo Guyyaa Sabaaf Sablammii jedhamee murteeffame kana yoo Sirbe,yoo Nyaatee dhuge,yoo Gammade dhugaa qaba.Rakkoo fi Saamichi hagas mara Gammachuu nama dhorku qaama kamiinuu irra hin geenye. Barattoonni Oromoo garuu guyyaa saba birootiif guyyaa gammachuu ta’e kana haala qabatamaa uummanni Oromoo Biyya kana keessa itti jiraatu ibsan.uummanni Oromoo Heeraa fi Seera biyyattiitti fayyadamee akka warra kaanii mirga Walabaan jiraachuu hin arganne,Hiree mataa isaa ofiin murteeffachuu hin dandeenye,Rasaasa qawweetiin ati hin beektu anatu siif beeka jedhamee hidhamee jira,Biyyuma isaa irratti Lafti isaa saamamee Warra abbaa yerootiif waardiyyaa ta’ee jira,shororkeessummaa dhaan yakkamee mana hidhaa keessatti dararamaa jira,biyya isaarraa ari’amee Gammoojjii fi Galaana keessatti dhumaa jira,Guyyaa Saafaatiin badii malee Irbaata Rasaasaa ta’aa jira……. Osoo kun hundi jiruu akka Saba kaanii Guyyaa kana Barattoonni Oromoo Sirbaa fi Gammachuu dhaan dabarsuu qabuuree?? Bifa Laphee nama Cabsuun Guyyaa kana kan dabarsan Barattoonni Oromoo Yunversiitii Walaayittaa Sooddoo Oromoo qofa miti Namoota Laphee qulqulluu qaban hunda biratti Gadda Guddaa uuman.Gadda Barattoota kanaa Hidhii xuuxuudhaan jijjiiruun kan hin danda’amne ta’us Barattootni muraasni sabaaf sablammii garaa garaa keessaa ba’an Barattoota kana Jajjabeessuuf Yaalaniiru.”…Uummata Oromoo nutu bakka bu’ee jira anatu Mirga isaa kabachiisaaf…” jedhanii halkaniif Guyyaa kan dhaadatan Mootummaa Naannoo Oromiyaa biratti garuu Barattoonni kun Ergamtoota Siyaasaati,shororkeessitoota dha,Booreessitoota Nageenyaa dha,Farra Misoomaati………. Kan dubbatu dhabamus Suuraan ni Dubbata!!


Dhiiyni Oromoo daandii gubbatti qisaasa tahaa jira

Godina Shawaa Sibba Lixa Aanaa Tolee Magaalaa Baantuu Mana Barumsaa Sadarkaa 2ffaa guyyaa 3/12/2015 yokin guyyaa 23/03/2008 ganama keessa hirriiraa mormii maaster pilaanni mormuun bahame irratti barataan kutaa 10ffaa barataa Dajanee Sarbeessa du’aan kan boqote yoo ta’u barattoonni lama akka malee rasaasaan dhahamanni hospitaala walisoi geeffamanni jiru. Mucaan du’e kunooti reefi isaa erga du’e namni lafa kaasu lolafu dhabametti sa’aatti 2:00 irratti kan du’e Poolisoonni akka namni hin kasne dhowun sa’aatti 4:13 irratti reefaa lafa kaasee humni darbata walisoo irraa dhufe. Rukkuutees poolisii Kan Oromiyaa yoo ta’u eenyu akka ta’e yeroof adda hin baasne.


ACHII SIIF HAA IYYU!

Miilla qullaa fiigee garaa homaa hinqabu dabatara baadhatee Gaaf tokko sabasaaaf bu’aan buusa jedhee mudhiisa hidhatee Hirriba utuu hinargiin halkaniif guyyaa qayyabachaa turee Abdii saba borii imaanaa kan baatu goota adda duree Qanani’ee miti daaraa uffateetu fiigee owwaararra KM hedduu miillumasaan fiigee dachaafi gaararra Hiyyumaaf doofummaa seenaa taasisuudhaaf utuma kurkuruu Illeensaa itti gugee waan nyaatullee dhabee utuu hagabuu buluu Gaaf tokko naadarba jedhee utuu carraaquu boqonnaa of dhowwee Karaa nageenyaatiin gaaffii utuu gaafatuu bu’ee afaan qawwee Qalama inni baatu fincilatti hiikamee rasaasaan qalamee Bishaan miti dhiigaam lubbuun waregamee hafe kan yaadamee Anaan anaan obboleekoo… Keessattuu barataa baadiyyaa dukkana keessaa ba’ee dhufee Ba’an hiyyumaatiif gadadoon maatiillee kan irra bubbulee Garuu achuma keessaa kutannootiin ba’ee yoo carraaqu qofaa Aramaaf qonnaadhaan bultoo jireenyasaa daran geggeeffataa Baasii waggaa hedduu dadhabbii barootaaf dafqasaa coccobsee Beela’us dheebotus rakkoo dura jirtu hundumasaa obsee Gaarreen fuuldurasaa humna mul’ataatiin irra ejjetee dhufee Qormaata ciccimoo haamileesaa cabsan obsaan dhufe lufee Barattoota Oromoo shamarreef dargaggoo daddaraaroo keenya Barnootaaf erginee lubbuunsaanii yoo darbu attamittiin teenyaa? Kaan mana hidhaatti yeroosheen caccabdu sibiilaan waadamtee Kaanimmoo karaarratti duutee yoo dhabamtu lafarratti afamtee Kaanis barnootarraa ciraa ariyamtee abdii kutatteetti Gaaffiin saba Oromoo waggaa lakkoofsiftee irra dheeratteetti Kaan haamileen cabee sammuun kan hinyaanne dhaabitti raata’ee Kaan achumaan hafe iddo ga’e hinbeennu garuu manaa ba’ee Kaan lubbuusaa baasuuf afaan bineensaatti dhaqee itti seeneera Kaanis biyya dhabee ormatti baqachuun galaanni nyaateera Kaan ni ba’e malee du’eef jiraateesaa odeeffannoo hinqabnu Kaan biyya halagaatti baqateetu hafeem utuu biyya qabnuu Abdiin keenya egeree yeroo dukkanaa’u ifni irraa godaanee Kaayyoonsaa naafatee argaafi dhageettiinsaa duraati maseenee Yaa barataa Oromoo rasaasni siwaadee jajjabeekoo hayyuu Dhiignikee lola’e mana Waaqaa dhaqee achii siif haa iyyu!! ***///***///****///****///***///*** Yaadannoo Barattoota Oromoo Rasaasa Wayyaaneetiin dhumaniif naaf haata’u! Beekan Gulummaa Irranaa Mardaasaa Harvard University, USA beekanguluma@gmail.com Cell Phone +1 (617) 319 44 98 Twitter: @beekanguluma Skype: hayyuubeekan1


Hiriirri Nagaa Washingiton Diisii fi biyyoota Awurooppaa keessatti gaggeefamuuf jedha.

OMN:Oduu Muddee 05,2015 Jaarmiyaan Hawaasa Oromoo Ameerikaa Kaabaa Mudde 10 bara 2015 Miidhaa Mootummaan Itiyoophiyaa Barattoota Oromoo Irraan ga’aatti jiran Mormuuf Washington Disii irratti Hiriira guddaa qopheessaa jiraachuu himan. Bifuma wal fakkaatuun biyyooti Awurooppaas guyyuma walfakkaatutti hiriira gurguddaa qopheesanii jiran. Ajjeechaa,hidhaa,reebichaa fi Midhaa barattoota Oromoo irratti Mootummaa Itiyoophiyaatin biyya keessatti raawataa jiru dura dhaabbachuuf, Waldaan Hawaasa Oromoo Ameerikaa Kaabaa Mudde 10 bara 2015 Magaala Gudditti Ameerikaa Washington D.C irratti Hirira Mormii guddaa qopheesaa Jiraachuu isaanii Miseenstota Bordii Waldichaa Keessaa Dr Asaffaa Jaallataa fi Obbo Ibraahim Jermani OMN tti himani jiru. Waldaan kun eenyufaa hammata Isa jedhuuf Obbo Ibraahim Jermani akka nutti himanitti waldaan kun Miseensota Jaarmiyaalee Hawaasoota Oromoo 33 Ameerikaa kaabaa keessatti argaman mara hammataa jedhan. Dr Asaffaa Jaallataa Gama isaaniitin gaaffiin barattooti Oromoo gaafachaatti jiran gaaffi Sirridhaa, Isa kana ammoo waldaan addunyaabeeku qabaa erga jedhanii booda, isa kana beeksisuun ammoo dirqama jaarmiyaalee Hawaasa Oromoo biyya alaati jedhan. Nutis jedhu Dr, Asaffaa Jaallataa, akka Waldaa Hawaasa Oromoo Kaaba Ameerikaatti isa kana addunyaatti beeksisuudhaaf walgahii hatattamaa waamnee murtoorra geenyee jedhan. Marii ballaa erga geggeessaniin booda, murtoorra ga’uu isaanii kan nuu himan Obbo Ibraahim Jermani gama isaaniitin Hiriira nuti amma Washington D.C irratti geggeessuuf deemnu kun Hiriirota kanaan dura barataman irraa addaa erga jedhanin booda, akka yeroo kaanii gadi baanee hiriirree calisnee gara manaatti deebina osoo hintaane, ajjeechaa, Hiraarsamaa fi Miidhaa Mootummaan Itiyoophiyaa uummata keenya irraan ga’aatti jiru ragaa waliin dhiheessinaafi jedhan. Isa kana ammoo bifa qindaa’een Vidiyoolee Hokkara Mootummaan sun Barattoota irraan ga’aatti jiru sassaabbannee dhiheessuuf qophitti jirraa jedhan. Akka Dr. Asaffaa Jaallataa Jedhanitti, Hirira Washington D.C irratti Mudde 10 geggeessamuuf karoorfatame kana irratti Miseensota Waldaa Hawaasa Oromoo Kaaba Ameerikaa kan ta’an kudhantu irratti hirmaata. Bifuma wal fakkaatuun Hiriirri Mormii deggarsa barattota Oromoo Awuroophaa biyyoota hedduu keessatti gaggeessamuuf akka saganteeffamee jirus beekameera. Haaluma kanaan Muddee 10 bara 2015 Hawwaasni Oromoo Biyya Norway Magaalaa Osloo fi Bergen Jaramanii – Frankfurt Biyya Netherlands, the Heegitti Hawaasi Siwiizerland, Jenevatti Hawaasi Oromoo Sweden ammoo Stokoolmtti Hirira guddaa geggeessuuf jiru. Abdii Fiixee tiin.


The power of social media and cellphones…

Humni marsaaleen hawaasaatiifi mobaaylii qabu mootummaa abba irree shoorarkeessaa jira. Guyyaa har’aa walgahii qondaalota ol’aanaa magaala Adaamaa keessati geggeeffameerratti Prizidan Muktar Kadir dabalatee nam tokkollee bilbila qabatee akka hin seenne godhan.


#OromoProtests : Miftah Juneydi Bushra, the student who was shot during today’s protest at Furda town, Badanno district ( E Hararge) has passed away

ODUU GADDAA–Barataa Miftah Juneeydi Bushraa, kan har’a magaalaa Furdaa, Aaana Baddannoo ( Hararge Baha) keessatti rasaasaan rukutame, lubbuun dabruun oduun amma dhufti ni himti. Miftah akkuma rukutameen gara hospitaal Girawa geeffamuu reefu gabasuun keenya ni yaadatama. Doktoroonni achitti humna kenaayaa oli jedhanii gara Harar ergan. Osoo geeysuuf kararra jiranii aakirame. Rabbiin jannatatti wareegmtoota keenya isa duraatitti haa dabalu.Maatifi waahillan isaa, akkasumas saba isaa lubbuu qaalii inni dabarsee kenneef waaqni jajjabina haa kennuuf.


#oromoprotests; gonkumaa finfinneen gurguramuu hin qabdu

By #Beekan Lammii Boruu  Breaking news; shawaa lixaa ada’aa bargaa magaala Muger keessatti FDG humnaa ol sagalee QEERROO OROMIYAAtin hardha mirga abbaa biyyumaa dhageessisaa oolani.gochaan fi tarkaanfiin qeerroon oromiyaa dirree ada’aa Mugeritti fudhate daran wayyaanee jilbiffachiisee jira. Jaarsaf jaartii xiqqaa guddaa osoo hin jedhin jirattonni magaala Mugerifi baadiyyaa gaaffii mirga kanneen armaan gadii gaafatani: 1,gonkumaa finfinneen gurguramuu hin qabdu 2, 100%master planin finfinnee haqamuu qaba. 3, wayyaaneen ummata Oromoo bulchuu hin qabu. 4, oromoon mootummaa mataa isaa dhaabbachuu qaba. 5, WBOn gaachana ummata Oromooti: kanaaf ABOn akka oromiyaa galu nifeena. 6,Barataan Oromoo hiriiraa nagahaa bahee rasaasan rukutamuu hin qabu. 7, gumaa barattoota Oromoo nibaafna. 8,warshaan daangotee ilmaan habashaatif qofa carraa hojii banee, ilma Oromoo akka hin qacaramne alatti dhoowwuun yaa dhaabbatu. …jedhanii sagalee dhageessisaa turanitti poolisonnifi itti gaafatamaan dhimma nageenyaa fi kaabinoonni biroo gaaffii irraa fuudhuu dhaqan, deebii osoo hin tayin doorsirafi sodaachisan yeroo dararan qeerroon oromiyaa dirree Muger darara kana fuuldura dhaabbachuudhan, tarkaanfii fudhateen kaabinoonni fi poolisonni dhukaasa ofirrattii dhaanaa bakkuma jiranitti waajjira gandaatti ol seenaanii karrra cufaachuun lubbuun isaanii tursiisuu dandayan. Tarkaanfii jirattonni magaala Muger fudhataniin erga waggaa 3tii dhalataan Oromoo yuunbarsitii irraa bahee hanga hardhaatti osoo warshaa daangotee kan ilmaan habashaatin badhaate hin qacarani hardha boru siqacarra jechuun ilmi Oromoo waggoota hedduuf akka kadhataa kararraa qooqa isaa duwwaa godhee duhaaf jireenya gidduutti kan rakkachaa ture sababa ilmaan habashaatin hojii warshaa kana keessatti dhabne jechuudhan mooraa warshaa seenudhan reebicha cimaa hojjeettota warshichaa irraan gaheera. Managarri warshaa lubbuu isaa tufatee osoo dargaggoon Oromoo bira hin gayin konkolataadhan magaala gad-lakkise. Biiroowwan lammileen biyya alaa kan akka Hindi,China,ilmaan habashaa. …keessa jiratan battalumatti faayidaan ala taasisan. Konkolataawwan warshaa lakkoofsan dhibba sadi (300)tayanis gochaa lammiin Oromoo magaala kanaa fudhateen burkutayanii caccaabanii bullayanii jiru. Erga kana godhanii booda magaala Muger keessa naannayuun akeekkachiisa kaabineefi jaladeemtoota wayyaaneetif dabarsanii. Ijjannoon isaanis; _warra nubasaasu niqalla _kaabinee ilmaan isaa wajjin qalla _waranni wayyaanee kamiyyuu yoo dhufe waan qabnuun itti gad-baana….. jechuudhan xummurani. Hanga ammatti halkan sa’aatii 6booda waraanni wayyaanee magaalatitti guurramaa jiru. Tahus hanga ammatti hidhannoof jabinni ummataa cimaa waan taheef itti siq


#OROMOPROTEST: QABSOO OROMOOFI MIIDIYAALEE OROMOO

Beekan Guulamaatiin Uummanni Oromoo miidiyaa ittiin ergaasaa dabarfatu dhabuun bara dheeraaf dhukkaafamaa ture. Miidiyaan biyya Itoophiyaa baay‘eensaa harka warra Habashaa kan tureefi gaheen lafsaarratti Oromoof kennamaa ture duwwaadha. Haata’u malee miidiyaan maqaa saba Oromoon dhaabate (TVO) biyya keessa jiru qooda hacuuccaafi dhibee sabaa dabarsuu, misooma sobaa (Abalu miliyoona akkasiif i akkanaa,, karaa akkasiifi akkasii ba’eeraafi.kkf ) saba gurra duuchaa tureera. Amma sabni miidiyaa dhaggeeffatuufi kooti jedhu adda baafachuurra jira. Yoo xiqqaaatee xiqqaates miidiyaaleen hawaasaa kanneen akka fb, twitter fi kkf yyuu darbanii deeman waan ta’eef dargaggoon Oromoo amma odeeffannoo waliif kennuurratti addunyaan dorgomaa jiru. Akkuma beekamu miidiyaan dhugaan hojjetu qabsoo sabaatiif daran barbaachisaadha. Yeroo ammaa kana miidiyaaleen maqaa Oromootti waamaman hedduu ta’aniyyuu kan dhugumaatti Oromoof hojjetaa jiru muraasa ta’uu nibeekna. Ammaaf maqaalee miidiyaa kanaa tarreessuurra kallattiin ergaakoottan darba. A. Miidiyaalee Oromoofan hojjedha jedhurraa maaltu eegama? 1. Odeeffannoo dhugaafi qabatamaa maddeen hedduu keessa seenuun qotee baasee saba qabsootti jirutti kallattii agarsiisuu, 2. Godinaalee Oromiyaa mara keessatti caasaasaa bifa mul’ataafi dhokataan diriirsuudhaan odeeffannoo karaa walirraa hincinneen funaannachuu… 3. Waan Oromoofi tokkummaa Oromoo ijaarurratti walitti fufinsaan hojjechuu…. 4. Waan garaan sabaa itti hidhamee jiru sodaa tokko malee ifa baasuu 5. Miidiyaalee dhaaba Oromoof hojjetan mara faana hojjechuun odeeffannoo waliif kennuufi fudhachuu, gama dadhabinaafi cimina ofii walitti agarsiisuu danda’uu,,,… 6. Waan saba keenyatti goolii naquufi gargar nujalaa baasu dabarsuurraa of eeguufi dhaggeeffataa kan gidduu gala taasifate (audience centred) ta’e dabarsuufi hubannaan dalaguu…. 7. Haala itti sabni odeeffannoo erguu barbaadu salphaa ta’uuf teessoo ittiin argaman Oromoof ifaa gochuufi. 8. Miidiyaaleen Oromoo kanneen Tv fi Raadiyoodhaan tamsaasa laattan yeroo yerootti maddeen ittiin dhaggeeffatamuufi saba bira ittiin geessan teessoo keessan miidiyaalee hawaasaa mararratti beeksisuun hordoftoota baldhinaan horachuufi kkf. Uummatarraa maaltu eegama? 1. Odeeffannoo waitawaa ta’an adamsuun waraabuu, suuraa kaasuu, maqaa galmeessuufi miidiyaaleetti atattamaan dabarsuu… 2. Karaalee ittiin odeeffannoo bal’aa argannu miidiyaalee hawaasaa gurguddoo (FB, skype, Twitter, Google group, Twitter, IMO fi kkf) baruufi walbarsiisuu…. 3. Wantoota saba keenyaaf barbaachisan dafnee daddabarsuun (share) gochuun biyya hundaan ga’uu,,,… 4. Miidiyaalee yeroo obboloonni keenya dhuman misooma sobaafi sirboota nurratti dhiichisu ilaaluufi hordofuu dhiisuu, maatiin keenyaafi sabni Oromoo akka hinhordofneef qoqqobbii guddaa irraan geessisuufi kophuma isaanii taa’anii akka wacabbaran taasisuu.. 5. Miidiyaa sabaaf hojjetu galateeffachuu, oonnachiisuufi qeeqa qabnus obbolummaan ittiin ga’uufi jabeeffachuufi… 6.Gocha hamaa diinni saba Oromoorratti raawwatu guyyaa guyyaan galmeessuun, Oromoo oromoorratti daguuggaa sanyii geggeessu suuraasaafi teessoosaa barbaaduufi argachuun miidiyaa hawaasaaf oolchuun qaanessuufi aggaamasaa mara cabsuu… 7. Miidiyaalee hawasaa ittiin nama quunnamtan kan iccitaallee qabaachuufi yeroo mana konneekshiinii hawaasaa gargaaramtan keessaa ba’uu (sign out) gootanii ba’uu, 8. Godinaalee, aanaalee, gandeen Oromoo mara keessatti ijaaramuudhaan diina nufixaa jiru kana dura dhaabbachuufi kkf… Ooggantootafi Boordiiwwan Miidiyaarraa Maaltu eegama? 1. Hojjetoota itti dadhabanii halkaniif guyyaa sabaaf hojjetan kana jajjabeessuu, jajuu, badhaasa laachuu, carraa leenjii ciccimaa isaan ittiin miidiyaalee addunyaa kanaan dorgoman taasisuu, dandeettii isaanii yeroo yerooti gabbisuu, barumsa barsiisuufi kkf.. 2. Namoota kennaa gaazexeessummaa hinqabne hojii geddaruufiin namoota dorgomaafi calallii qormaataa ulaagaalee miidiyaan barbaadu qaban qofa qacaruu, laga, ganda, amantiifi walitti dhufeenya kamirrayyuu bilisa kan ta’e qacarrii dhugaa geggeessuu…. ***Sabni keenya rakkoo qillensaa (qulqullina Miidiyaatiin) bilisoomee jennaan abbaa biyyummaafi Lafasaatti deebi’uunsaa fagoo miti. Injifannoon kan saba dhugaaf miidhamee haata’u! Beekan Gulummaa Irranaa Mardaasaa, 2015


Breaking News ============== Godiina Arsii Lixaa Mgaalaa Adaabbaati Oduu amma dhagayame, guyyaa ardha muddee 11 -2015 Adaabbaati barataan umrii 16 maqaan isaa Husseen Daaluu Ulee jedhamu rasaasa humnoota motummaa wayyaanneen erga rukutameen booda gara mana yaalaa magaalaa shaashamannee Malkaa Odaa jedhamuuti geeffame, Achii ga’e sa’aati tokko dura akka du’e namootni ijaan argan naf himaniiru. wayita lubbuun keessaa ba’uuf jettu “du’a kiyyatti hin gaddinaa guumaa kiyya baasaa” akka jedhe ture dabalanii naaf himniiru. kana malees namootnii sadii maqaa isaanii argchu kanan hin dandeenye rasaasaan akka rukkutaman beekameera. #OromoProtests #Oromo


Shiftummaan motummaa wayyaane ifaan ifatti mul’ataa jira,

Hegeree Oromiyaatiin Mudde 11/2015 walakkaa handhura Oromiyaa magaalaa Finfinnee keysatti kan argamu Masjidni anwar dhohinssa bonbi keysatti dhoheen namni 4 kan galaafataman tahuun gabaafame jira. Keysa beytonni haala motummaa wayyaane akka ibsaa jiranitti FDG barattota Oromotiin gad-geyfamaa jiru dhukkubbii mataa waan itti tahee jiruuf dhimma amantii keysa gale iddo salaataaf muslimonni itti walitti dhufan dhosee qaama biraatu biyya sene jechuu fakkeysuuf kan karorfate jiru tahuun hubatamaa fi qabatamaan irra genye jirra jechuu dubbatanii jiru.


Mormiin Bratoota Oromiyaa Keessaa Itti Fufee Jira

WASHINGTON DC — Godiina Qellam Wallaggaa magaala Qeebbee, Jimmaa Horroo fi Hawaa Galaan keessatti kamiisa kaleessaa qabee mormiin barattotaa fi uummataa itti fufee kan jiru ta’uu jiraattonni nannoo ibsanii jiru. Godina Arsii Lixaa Serootaa, Godina Shawaa Lixaa magaalaa sayyoo akkasumas Godiina Shawaa Bahaa magaalaa Nuraa eeraa Boolee keessattis akkasuma hiriirrii mormii kun itti fufuun beekamee jira.Kunis Maastar plaanii Finfinneef ba’e mormuun akkasumas hidhaa fi ajjechaa humnootiin mootummaa gesiisaa jiran mormuun ta’uu jiraatonni ibsanii jiru. Kanneen hidhaa keessa jiran gadhisaa akkasumas lafa qonnaan bulaa dabarfamee hin laatamuu jechuun hiriiruu isaanii dubbatu. Jiraatonni akka jedhanti humnootiin mootummaa Itiyoophiyaa hiriirtoota reebaa fi hidhaatti naqaa jiru. Magaaloottiin adda addaa keessa jiraatanis humna waraanaan marsamee sodaa guddaa jala akka jiran dubbatan. Gama kaaniin Kongiresiin Federaalisitii Oromoo Muddee 12 bara 2015 godinaalee Oromiyaa tokko tokko keessatti hiriira momrii yaame. Sagalee caqasuuf as tuqi


Labsiin Magaalota Oromiyaa Dhaabuuf jedhamee dhihaate Caffeen marii gabaabduu booda ibsa gahaafi jijjiirama tokko malee dabarsitee jirti.

Labsiin kun Maastar Pilaanii Finfinnee hojirra oolchuuf seeraan hayyame jechuudhaa? Ifatti hin hayyamne. Garuu Maastar Pilaanii bira dabree dantaa Oromoofi Oromiyaan magaalota irraa qabu miidhuuf karaa guddaa bane. Akka armaan gadiitti laalla. Labsiin kun Maastar Pilanii Finfinnee hojirra oolchuuf suduudaan hin hayyamu. Mataduremarraayyuu ‘magaalota Oromiyaa’ waan jedhuuf ‘walitti makamiinsa’ wanni jedhame kun magaalotuma Oromiyaa jidduutti daangeffama jedhamee waan fudhatamuuf yaaliin magaalota Oromiyaa kan naannoo biraatin walitti makuuf ifatti hin hayyamne. Ammoo walitti makamuun makamuun kun magaalota Oromiyaa giddutti qofa jedhamees ifa waan hin ta’iniif warra magaalota Oromiyaa muratee fudhachuu fedhiifis baniinsa ( loophole) guddaa qaba. Kana daran ammoo labsiin kun miidhaa guddaaf karaa bana. Akkamiin? ‘Jiraattota’ magaalaatiif mirgaafi aangoo guddaa kan sadarkaa zooniifi aanattuu hin jirre kenna. Akka labsii kana keessatti irra deddeebi’amee kaayametti magaalota walitti makuun, maqaa jijjiiruun, hogganoota filachuun, imammataafi tarsiimoo magaalaa hundi ‘fedhii fi waliigaltee’ jiraattota magaalaa irratti hundaaya jedha. Caffeen Oromiyaatifi godinoonni magaalonni keessatti argaman magaalota ajajuu hin danda’an, mari’achiisuu malee. Kana qofaa miti, galiin magaalaa irraa argamu faaydaafi tajaajila magaalaa saniitif akka oolu ammas ‘fedhiifi waliigaltee’ jiraattotaatin ta’a jedha. Akkuma beekamu magaalonni handhuura galiiti. Kan magaalaa keessatti oomishamu qofaa miti, kan badiyyaan naannawa sanii callaeessus magaluma sanitti kuufama. Akka labsii kanatti galii magaalaa keessatti kuufame kun kan fayyadamuu danda’u ‘jiraattota’ magaalaa saniiti malee qonnaan bulaan ollaa magaalaa san sooromse humaa irraa hin argatu. Waan kana daran kan hammeessu, hariiroon Caffeenifi godinoonni magaalota waliin qaban, waliiftumsuufi wal mari’achuu irratti hundaaya. Magaalaan takka Oromiyaa keessaa aangoofi mirga Oromiyaanuu sirna federaalaa keessatti hin qabne laatameef. Amma egaa, ‘jiraattonni magaalaatiif’ mirgaafi aangoo hammana guddatu kennuun maalif barbaachise? Miidhaan isaa hoo maali? Akkuma beekamu magaalonni Oromiyaa hedduun teessoo waraana Nafxanyaa ta’uudhaan bu’uerraffaman. Sirnoota dabran keessatti aadaan magaalaa qilleensa farra Oromoo ta’een waan guutamee, akkasumas Oromoon sirna abbaa lafaatin lafa baadiyyattin waan walitti hidhameef magaalaatti kan godaanu xiqqaa ture. Bara mootummaa kanaa ammoo magaalonni adaduma babal’ataniin qonnaan bulaa Oromoo lafarraa buqqaasaa lafa isaatirra alagaa maallaqaan lafa bitate qubsisaa jiran. Kanaafu, magaalota Oromiyaa keessa qabiyyeen jiraattotaa ( demographics) alagaatu heddummaata. ‘Fedhiifi waliigaltee jiraattotaa’ yoo jedhamu ammoo kan warra magaalaa san keessatti baay’ina wayyaba qabuu ( majority) jechuudha. Kanaafuu labsiin kun imaammataafi fuulduree magaalota Oromiyaa keessa jiranii harka Oromootii baasee alagaadhaaf laatee jira. Akkuma namuu argu labsiin kun ogeeyyota Oromootin qoratamee akka hin dhiyaatin ifa. 1ffaa Afaan Amaaraatirraa garagalfamuun ifatti mul’ata. 2ffaa ‘koreen’ silaa labsii kana qopheesse jedhamee Caffeetti dhiheessi yaadrimee xixiqqaa kabsii kana keessatti hammatameeyyuu sirritti akka hin galiniif deebii isaan gaafii ka’aniif kennani irraa beekuun ni danda’ama.( Fkn. garaagarummaan regiopolis fi metropolis maal akka ta’e waan hin galiniif walitti laqaa turan) Maarree nyaaphni labsii kana tirra diddibee Caffeettii maalif erge? 1) Karoora Maastar Pilaanii Finfinnee akka jiruun osoo dhiheessanii mormiin jabaan akka isaan qunnamu ni beekan. Kanaafuu labsii Pilaanicha suduudaan ammumatti hojirraa oolchuuf isaanif hayyamu yoo argachuu dadhaban, kan dhawaatan galmaan gahuuf isaniif karaa saaqu baafatan. Akka labsiin kun isaaniif hayyametti, lafa Oromoo bitachaafi waliif kennaa waggota muraasa keessatti qabiyyee ( demographics) ‘jiraattota’ magaalota naannoo Finfinnee daran jijjiruun alagoomsu. Waggoota lamaan takka booda fedhiifi waliigaltee ummata Finfinneetifi kan Burraayyuu, Sululta, Sabataa kkf sababeeffachuun magaaloonni kun Finfinnee jalatti galan.Gaafas labsii kanaafi ‘fedhii jiraattotaa’ waabeffachuun ‘seeraan’ Masster Pilaanii sani hojirra oolfatu. 2) Labsiin kun Finfinnee qofarratti kan murtaa’u miti. Magaalota akka Jimmaa, Shaashamannee, Haramaayaa, Walisoofi kan biroos harka Oromoofi Oromiyaatii baasuuf shira xaxame ta’uun beekkamaadha. Akka ani shakkutti akkuma magaalonni kun babal’ataa magaalota naannoo biroo kan ollaa san jirinin walitti dhihaatan, ‘fedhiifi waliif galtee jiraattotaan’ walitti makanii, naannolee lamaan jalaa baasanii akkuma Finfinneefi Dirree Dhawaa federaalaan bulchuuf karoora qabu. Walumaa galatti labsiin kun balaan inni Oromoofi Oromiyaaf qabu kan Maaster Pilaanii Finfinnee daran akkaan badaadha. Hogganoonni OPDO fi miseensonni Caffee labsi shira akkanaa of keessatti hammate kana akka dantaa saba kanaa eegsisuun osoo hin fooyyessin, akkuma gubbaa itti kennametti raggaasisuu isaanitif yakkamtoota seenaati. Ummanni keenyas balaa itti aggaamame kana bifa maraan dura dhaabbachuuf dhugaafi dirqama qaba!


UUMMANNI OROMOO USA keessa jiru dhaamsa kana waliin gahaa…  Call Your Senators TODAY!

Senaateroota Keessaniif Bilbilaa! Since its initial involvement, the U.S. Government, through the Agency for International Development and predecessor agencies, has assisted the Ethiopian Government’s development program in numerous activities in the fields of agriculture, health, education, relief and rehabilitation, industry, transportation, public safety and public administration, community development, social welfare and housing, communications media and private enterprise. (Mootummaan USA durii kaasee kallaattinis ta’ee karaa dhaabbilee/jaarmiyaalee mit-mootummaatiin mootummaa Itoophiyaa gargaaraa tureera. Gargarsi kun bifa lama: Grgaarsi tokko gargaarsa misoomaa -qonnarratti,barnootarratti,bulchiinsa gaarii irratti, fayyaa fi kkf irratti yo ta’u kan biraa ammoo gama humna woraanaa leenjisuu fi tumsuu ti.) Ethiopia is one of the largest recipients of donor aid in Africa, receiving almost US$4 billion in 2014, which amounted to approximately 45 percent of its budget. Itoophiyaan gargaarsa mootummaa USA argachuu irratti Afrikaa keessaa biyya duraa(matoomaa) ti. Bara 2014 Doolara US Biliyoona 4 argatte. kun ammoo dhibbentaa 45 (45%) baajata Itoophiyaa kan woggaa ti. Ethiopia continues to enjoy unquestioned support regarding human right volitions from foreign donors and most of its regional neighbors, based on its role as host of the African Union (AU); its contribution to UN peacekeeping, security and aid partnerships with Western countries; and its stated progress on development indicators. (Mootummaan Itoophiyaa sababa Nagaa eegsisuuf loltoota isaa biyya gara garaatti ergituu fi Finfinneen teessuma Gamtaa Afrikaa waan taateef hanga fedhe dhiibbaa mirga namoomaa fi cunqursaa saba ofiirratti gaggeessullee biyyoota ollaa fi biyyoota lixaarraa deeggarsa hin dhoorkamne! Biyyoonni lixaalleen mootummaan kun mootummaa lammiilee ofii cunqursuu fi ajjeesu ta’uu beekanulle ”Waan fira keennaa hin dubbannu- saree badduu taatulle teennuma” nuuf ergama jechuudhaan dhimma mootummichaa ukkamsanii dhoksaniifii irra tee’aa jiru.) ACTION NEEDED (TARKAAFFII HAA FUDHANNU!) Please take just 5 minutes to call your two United States Senators and bring to their attention gross human right violations against Oromo schoolchildren by Ethiopian Government. Simply dial the Capitol Hill and ask to be connected to your U.S. Senator or call you senator direct phone number found on the link at the bottom this page. After being connected, ask for the health legislative assistant. If you reach his/her voicemail, leave ashort message. After hanging up from that office, please call the Capitol Hill switchboard again to be connected to your second U.S. Senator or call his/her direct phone number from the list. (Hundi keennayyuu yeroo keennarraa daqiiqaa 5 fudhachuudhaan senaateroota state keennaaf bilbiluudhaan dhiibbaa mirga namoomaa cimaa Oromoorratti gaggeeffamaa jiru itti haa himnu. Bilbiloonni senaateroota naannoo /state maraa armaan gaditti argama.Laakkofsa san bilbilaa yo bilbila isin jalaa kaasan health legislative assistant barbaanna jedhaatii waan biyyatti deemaa jiru ishitti/isatti himaa. Yo namni kaasu hin jirre ammoo dhaamsa keessan voice mail irratti dabarfadhaa. Haa woraabbamu. Erga tokkoof bilbiltaniin duuba kan biraatiifillee bilbilaa. Senaatera lamaaniifuu bilbiluu hin irraanfatinaa. ) Talking Points for your calls (Dhaamsi keessan akka armaan gadii ta’uu qaba.) Hello. May I please speak with the [YOUR SENATOR]. Bakka [YOUR SENATOR] jedhu maqaa senator keessanii itti galchitu. (Please leave a message if you reach voice mail) Waamee waamee Voice mail yo dhaqqabdan dhaamsa keessan woraabsisaa. Yo namni isin jalaa kaase ammoo: Hi, this is (name) from (city and state). I am an Oromo American/Oromo Community Member or whatever your professions. (An ebelu jedhama state kana keessa magaala kana jiraadha, jettanii ; an lammii Oromoo fi Ameerikaa ykn jiraataa Ameerikaa saba Oromoo keessaa dhaladhe jechuudhaan hojii keessanillee himtanii dhaamsa keessan dabarfattu.) If you reach his/her assistance, please ask Senator (name) to help with human right violations in Ethiopia. (Gargaartuu/gargaaraa isaa yo argattan Senator abalu barbaade jechuudhaan Dhiittaa Mirga namoomaa Itoophiyaa keessatti gaggeeffamaa jiru irratti akka nu gargaaru barbaanneeti jechuudhaan itti himaa) If you are required to leave message please use the following: (Yo ergaa voicemail dhiistan taate akkaataa armaan gadiitiin dhiisaa) 1. [Ask] to give special attention to the gross human rights violations being inflicted by the Ethiopian government against Oromo people in general and Oromo students in particular. (Dhiittaa Mirga namoomaa Itoophiyaan barattootaa fi uummata Oromoorraan gahaa jirtu xiyyeeffannaa addaa akka itti kennanu/ akka dhaabsisanu gaafadhaa) 2. [Ask] to pressure the regime to stop killing Oromo students and to release those who are serving jail sentences without the right to a trial. (Mootummaan Itoophiyaa barattoota Oromoo ajjeechaa akka dhaabuu fi kan hidhee jiru(hidhamtoota siyaasaa) hatattamaan akka gad-dhiisu gaafadhaa) 3. [Ask] to devise political and/or economic sanctions where and when necessary to bring urgency to this issue. (Yo mootumman sun hidhaa fi ajjeechaa hin lakkifne ta’e gargaarsaa irraa dhaabuu fi qoqqobbii itti nuuf godhaa jechuun gaafadhaa!) 4. As U.S. taxpayers, I demand accountability at the highest levels when our resources used for any purpose, especially as foreign assistance for the countries with gross human right violations. Therefore, I ask that U.S. funds are not enabling rampant human rights violations, including by members of the Ethiopian security forces that seem to rely on a system of impunity. (An nama mootummaa Ameerikaaf gibira kaffalu (U.S. taxpayer) dha. Mallaqni narraa guurame mootummoota abbaa irreetiin gargaaruu keessan nan morma. Gibira nu kaffalluun mootummoonni mirga namoomaa dhiitan ittiin qawwee bitanii nama fixuu hin qaban!) Link to find your senator phone Number: please click on the link (Lakk bilbilaa senaateroota keessanii armaan gadirraa argattu! Irratti click godhaa) http://www.senate.gov/senators/contact/ Call Your Senators Waamicha Kana kan Qindeesse Gurmuu Deeggarsa KFO /OFC International Here listed the 22 most relevant states, Senators Names and Phone # 1. Tennessee Bob Cooker: (202) 224-3344 Lamar Alexander (202)2244944 2. Ohio Sherrod Brown (202) 224-2315 Rob Portman (202) 224-3353 3. Iowa Chuck, Grassley (202)2243744 Imst Joni (202)2243254 4. California Barbara Boxer (202) 224-3553 Diannie Feinistein (202) 224-3841 5. WA, Seattle Maria Cantwell (202) 224-3441 Patty Murray (202) 224-2621 6. Chicago Richard J. Durbin 202) 224-2152 Mark Kirk (202) 224-2854 7. Atlanta Johnny Isakson (202)2243643 David Perdu (202)2243521 8. Colorado Michael Bennet (202)2245852 Cory Gardener (202)2245941 9. Arizona Jeff Flake (202) 224-4521 John McCain (202)2242235 10. Maryland Benjamin Cardin (202)224452 Barbara Mikulidki (202) 224-3753 11. Pennsylvania Robert Casey (202)2246324 Patrick Toomay (202) 224-4254 12. Oregon Jeff Merkley (202)2243753 Ron Wayden (202)2245244 13. Wisconsin Ron Johnson (202)2245323 Tammy Baldwin (202)2245653 14. Texas John Cornyn (202)2242934 Ted Cruz (202) 224-5922 15. Virginia. Tim zkaine 202)2244025 Mark Warner (202) 224-2023 16. Minnesota Amy Klobuchar (202)2243244. Al Franken (202) 224-5641 17. Massachusetts Edward Markey (202)2242742. Elizabeth Warren (202) 224-4543 18. Newyork. Charles Schumer. 202) 224-6542 Christen Gillibrand (202) 224-4451 19. South Dakota John Thune (202) 224-2321. Mike Rounds (202) 224-5842 20. North Carolina Tom Tillis(202) 224-6342. Richard Burr. (202) 224-3154 21. Lasvegas Vitter David (202) 224-4623. Bill Cassidy (202) 224-5824 22. North Dakota. Heidi Heitcamp (202) 224-2043. John Hoeven. (202) 224-2551


Waamicha: Amajjii 1/ 2016  akka DC sa’a 2=00 pm fi akka Awrooppaa sa’aa 8:00  galgala irraa kaasee  Karaa sararaa paltolk Mana wiirtuu Gadaa Bilisummaa …

Amajjiin tokko guyyaa WBO fi Uummata Oromoo keessaa fi Alaa biratti haala ho’aan kabajama. Kanaaf gaafa Amajjii 1/ 2016 akka DC sa’a 2=00 pm fi akka Awropa sa’a 8=00 galgala irraa kaasee Karaa sararaa paltolk Mana wiirtuu Gadaa Bilisummaa Oromoo ti ,Guyyaa kana Gurmuun Miseensota WBO Biyya Ambaa waliin akka ayyaneffattan kabajaan hafeeramtaniittu,guyyaa kana Hogganni ABO Dhaamsa Bara Haaraa fi dhimma haala yaroo irratti ibsa nuuf godhu.Seenaa Guyyaa WBO ilaalchisee .Hawwisooti WBO kan Biyya Alaa keessatti arkamanii fi Artstooti Oromoo kan Afeeraman wal duraa duubaan faaruu warraqsaa dhiheessuun isin bashannansiisu,akkasumas Walaloolee ,geerarsa fi Makamasan . Miseensoti WBO warren qabsoo irratti Qaamaa hirratan fi Mana Hidhaatti Torchiidhaan miidhaman haasawaa godhu akkasumas tartiiban isin keesumsiisu.Dhimmi FDG haala bilbiltuu dha suniis ni kaafama akkamitti akka uummata keenya bira dhabbatnu irratti yaada wal dabarfatna. Injifatnnoon Uummata Oromoof!!!


Yemen Magaalaa Sana’aa keessatti hiriirri diddaa master planii barattooni biyyaa itti jiran deeggaru gad geeyfame

Akkuma barattoonni biyyaa dhakaan diina dura dhaabbachuun mormii dhageessisan Oromoon adunyaa kana keessa baqatummaan jiran hunduu Sagalee dhageessisaa jiru harra. Yemen Magaalaa Sana’aa keessatti hiriirri diddaa master planii barattooni biyyaa itti jiran deegaramuu qaba barataan Oromoo ajeefamuu hin qabu jechuun Sagalee dhageesisaa oolaniiri Suuraan kun kan guyyaa kanaa tahuu ibsina


Iccitii “Maastar plaanii” Wayyaanee fi Danbalii Galaana Uummataa Oromoo

Iccitii “maastar Plaanii Wayyaanee” marsaa 1ffaa, 2ffaa fi 3ffaa. Marsaa 1ffaa:- Tooftaa “magaalaa Finfinnee babaldhisuu” jedhuun jiddu gala Oromiyaa (Showaa) handhura Oromiyaa keessaa addaan kutanii maqaa biraa itti moggaasuu dhaan bulchiinsa Mootummaa Federaala Itoopiyaa (TPLF) jala galchuudha. Kana jechuun Oromiyaan jiddu galli keessaa citee inni afe baha Oromiyaa fi Lixa Oromiyaa tti addaan qoodama jechuu dha. Aadaan Oromoo, Afaan Oromoo fi qabeenyi lafa Oromoo naannoo kana tti argamu qaama kabiraa tiin dhuunfama, ni mancaya jechuu. Uummanni miliyoona heddu tti lakkaawamu Qee isaa’rraa buqqa’ee beelaa fi rakkoon gidirfama, kaanis lubbuu isaa dhaba jechuu dha. Haalli kun ilmaan Oromoo biyya keessa fi biyya alaa jirtaan mormii guddaa akka kaasan taasisee jira. Sochiin bara darbee fi barana gaggeeffamaa jiru kanaan wal-qabatee akka ta’e namni Oromoo martinuu quba qaba. Uummata Oromoo qofaa otoo hin ta’iin Uummanni Addunyaa martinuu haala kana media’alee adda addaa’rraa hubachaa jiru. Marsaa 2ffaa:-“Maastar Plaaniin” kun Finfinnee qofaan kan dhaabbatu otoo hin ta’iin Magaaloota Oromiyaa adda addaa akka malee babaldhisuu dhaan, magaalota hundaa walitti fullaasuu dhaan Mootummaa nannawa Oromiyaa harka fuudhanii, Bulchiinsa Federaala Itoopiyaa (TPLF) jala galchuu dha. Marsaa 3fdfaa:- Nannawa Oromiyaa qofaa otoo hin taa’iin, magaalaa sabaa fi sab-lammootaa keessatti argaman (magaaloota naannoo mootummaa Amaaraa, Beenshaanguli Gumuzi, Gaambeellaa, Ogaadeeniyaa, Affaar, Sabaa fi Sablamoota kibba Itoopiyaa keessa tti argaman) tooftaa dhuma wal-fakkaatun magaalota babaldhisanii, walitti hidhuu dhaan magaaloota sabaa fi sablamootaa hundayyuu bulchiinsa federaalaa Itoopiyaa (TPLF) jala galchuu dhaa. Akka walii galaa tti, tooftaan Wayyaaneen dhaan gaggeeffamaa jiru kuni, Naannawa Oromiyaa keessa ttis ta’ee nannawa Sabaa fi Sablamoota Itoopiyaa hunda keessa tti “Maastar Plaaniin” bifa armaan olitti ibsame kanatti kan karoorfameef, nannawa Albuuda adda addaa qabu, naannoo lafa gabbataa hoomisha midhaaniif ta’u, nannawa Warshaan hammayyaa irratti ijaaramuu danda’u, maraa tooftaa dhaan bulchiinsa naannolee harkaa fuudhanii, guutumaan guutuu tti, towannoo itti fayyadamiinsa Wayyaanee jala galchuudha. Kuni’mmoo akka barbaadani tti “investaroota” biyya adda addaa tti, qabeenya Uummataa kan ta’e lafa akkuma salphaa tti, itti gurgurachuu isaan dandeesisa. Akkuma walii galaatti Bulchiinsi Godina Tigiray babaldhatee, hanga daangaa Somalia, Sudan, Kenya, fi Djibouti tti fulla’a jechuu dha. Fulla’uu qofaa otoo hin ta’iin daangaa biyyoottan kana’llee cabsee keessa seena jechuu dha. Bifuma wal-fakkaatuun naannawa magaalaa Asab hammatee, Galaana Diimaa qaxxaamuree, hanga daangaa biyya Yemen tti fulla’a jechuu dha. “Maastar Plaaniin” daangaa cabsee biyyoota ollaa seenu kun’llee oolee bulee yeroo hubatame biyyoonni ollaa gocha wayyaanee kana falmachuu’rraa duubatti waan jedhan miti. Egaa marsaan “maastar plaanii” 1ffaa (Maastar Plaaniin Finfinnee) Dambalii Galaana Uummataa daandaa hanga daangaa tti Uummata Oromoo sochoosee falmachiisaa jira. Haala marsaa 2ffaa (Magaalota Oromiyaa walitti hidhuu dhaan Bulchiinsa Federaalaa (TPLF) jala galchuuf karoorfamuun isaa ifa bahaa wanta jiruuf, hojjataan mootummaa, Qondaalonni OPDO, hidhatoota gandaa eegalee Polosoota Oromiyaa fi Loltuun Saba Oromoo’rraa dhalatan martinuu sochii Danbalii Galaanaa Uummataa kana tti makamuun isaan waan hin oolle, ammaa eegalamee akka jiru odeeffannoon tokko tokko addeessaa jiru. Dubbiin kun keessattuu “maastar Plaaniin” marsaa 3ffaa Oromiyaa qofaa otoo hin ta’iin sabaa fi sab-lammootaa Itoopiyaa keessa jiran hundaa kan rifachiisuu fi kan mirgaaf isaan kakaasuu dha. Kanaafuu maqaa “Master plan” jedhuun Uummata Oromoo buqqisuu fi bittimsuutti tooftaan xiyyeeffatame kun oolee bulee nannoo’llee hundayyuu (Sabaa fi sab-lammoota Itoopiyaa keessa jiran hundayyuu) dabaree dabaree dhan wanta isaan qaqqabuudha. Kanaafuu sirna Uummata miidhaa jiru kana ufirraa falmuu dhaan mirga sabaa kabajachiisuuf akkasumas Bilisummaa dhugaa gonfachiisuuf naannoleen hundumtuu sochii Uummanni Oromoo gaggeessaa jiru kana (Danbalii Galaana Uummataa) kana waliin dhaabbachuu dhaan mirgaa fi dirqama Sab-lammoota Itoopiyaa keessa jiran hundaa ta’uu qaba! Danbaliin Galaana Uummataa keenyaa Mirgaa fi Bilisummaa haa qaqqabu! Waan Bayeessa haa Hojjannu! Bakkaanga’aa Margaa Bu’uuressaa Oromummaa foundation fi Wixineessaa WTUOGA


OPDO Qormaata Maastara Plaanii Kufe.

(Oromedia, Finfinnee, 14 Muddee 2015) OPDOn dhimma maastar pilaanii irratti hojii manaa itti kenname waan hin hojjanneef, qoraamata kufuun dhagayame. Diddaa fi mormii manneen barnootaa Oromiyaa garaa gara keessatti mudateef OPDOn akka itit gaafatamu hogganooti TPLF murteessan. Oduun Finfinnee irraa nu gahe akka hubachiisutti, walgahii EPRDF/TPLF irratti OPDON gaaraa haga dakaatti ummata amansiisuu dadhabuu isaatiif diddaan kun akk baba’atetti amansiisaa jiran. Mariin karaa Raadiyoo Faanaa biyya keessatti darbaa jirus, diddaa fi mormii ummataa Magaaloota Oromiyaa gara garaatti mudate irratti olola guddaa deemsisaa jira. Marii Faanaa kana irratti itti gaafatamaan wajjira koree jiddu galeessaa Dhaabbata Demokraatawaa Ummata Oromoo obbo Dhaabaa Dabalee, kantiibaan bulchinsa Magaalaa Finfinnee obbo Dirribaa kumaafi ministirri itti gaafatamaan waajjira dhimmoota koomunikeeshinii Mootummaa obbo Getaachaw Raddaa hirmaatuun dubbii OPDO qeequu fi doorsisuu kana belbelchaa jiran. Obbo Getaachoon humnoonni dhiphoonni bu’aa Naannoo Oromiyaa keessatti galmeeffamaa tureen Dhaabbata Demookraatwa Ummata Oromootiif beekkamtii kennuu diduudhaan kaayyoosaanii milkeeefafchuuf socho’anis hin milkaa’uuf jedhaniiru. Obbo Getaachoo Raddaa akka jedhanitti “gaaffiin seera qabeessi ummanni kaase faayidaa humnoota farra Nagaatiif akka hin oolleef hojjetamuu qaba,” jedhaniiru. Itti gaafatamaan waajjira koree jiddu galeessaa Dh.D.U.O obbo Dhaabaa Dabalee gamasaaniitiin “humnoonni dhiphoonniifi of tuultoonni dhimma maastar pilaanii da’oo taasifachuudhaan socho’aa jiru, jechuun akka TPLF dafee dhaqqabuuf waamicha dabarfate. Itti dabaluunis, Oromiyaan dheebuu bulchiinsa gaariitiin dararamaa akak jirtu yeroo ibsu, “Naannoo Oromiyaatti bulchiinsa gaarii mirkaneessuuf qophiin gahaan taasifamaa jira,” jedhee akka aangoo irra turfamuuf gaafatate. Dhimma maastar pilaanii qindaawaa irratti immoo, “ummata wajjin mari’achuuf qophiin taasifamaa wayita jirutti,”nutti ddulan jechuun qeeqaa fi duula EPRDF/TPLF ofirraa qabuuf yaale. Kantiibaan bulchiinsa magaalaa Finfinnee obbo Diriibaa Kumaa, gama isaatiin, “bu’aa maastar pilaaniin argamsisu irratti hojiin hubannoo uumuu hin hojjatamne,” jechuun ergama isaa bahachuuf yaale. Akka inni jedhutti, kun kan hanqateef, “sababa hojiiwwan adda addaatiin duubatti harkifate”, jedhe.


Jalleewwan keenya Miseensa OPDO hundaaf

Keessumattuu dhigaan Oromoo taatanii dirqama jireenyaaf jecha utuu sinitti hadhaa’uu sirna dahdabaa sana keessa teessanii warren qabsoo Oromootiif garaan sin ciinca’u hundaa Oromoon isin beeka. Isiniifis kabajaa qaba. Keessumattuu Waajjiroota diinaa keessa teessanii: 1. Odeeffannoo barbaachisaafi tooftaa diinaa saaxilaa turtan, 2. Wal ijaartanii isinis waa’ee sabakeessaniif socho’aa turtan, 3. Ijoollee baay’eerra harka qabdanii du’aafi badii nuuf oolchitaniittu 4. Namoota wayyaneen barbaaddu dhoksitanii miliqsitanii du’aaf ajjeechaa kan habmiftan qabdu… isiniin galmeen seenaa gootota barattootaafi qotee bulaa keenyaa dhiigaan barreeffamaa jiru kun isin yaadata. Oromoon sin beeka isinis Oromoo beektu…galatoomaa! 5. Poolisoota Oromiyaa sabboontota hanga ammaatti sabasaaniitti dhukaasuu rraa of eegaa jiran nigalateeffanna…saree haadha garaammoo silumaa qeerroon tarkaanfii walgitu kennaa jira…itti fufas! Gama Biraan: Miseensonni OPDO aanga’oo itti gaafatama gurguddaarra jirtan ammo garaakeessaniif sioba guyyaa saafaatti kan gurguramtan: 1. Oromoo dhiiga keessanitti baatanii soba dubbachuudhaan Oromoo miliyoona 50 ta’u duratti salphattan…uummata bicuu Tigiree gammachiiftanii uummata cunqurfamaa miliyoona 50 ol ta’u tuffattan …barabaraan tuffatamaa….. 2. Dhalootaa dhalootatti seenaan keessan toora Goobanaa Daacceefii gocha minilik faana barreeffamee darbaa jira…kunis kitaabaan maxxxanee biyya addunyaa mararra seenaaf faca’a… 3. Isin sammuu jaarraa 18ffaan yaadaa jirtu uummanni isin gowwaadha jettanii irratti hagaafi fincaa’aa jirtan sammuu jaarraa 21ffaan yaadee isin bira darbee jira…salphattan…salpghadhaa.. 4. Guutummaa biyya lafaarratti iddoo boqonnaa hinqabdan; saamtanii biyyaa baatanis Oromoon addunyaa mara keessa waan jiruuf barbarian kadhattuu ta’aa haftu..ija namaattis hinbaatan… 5. Dhugaa isin bara dheeraaf owwaaltan abidda ta’ee boba’e jireenya keessan waan fixuuf abidda dhugaa jala hindhaabbattan; du’a saree duutu, hawaasatu afaansaa keessaa sintufeera.. 6. Uummata sossobdan; waadaa sobaa seentaniif, uummani garaa siniif bal’anaan dhaga’uu diddan; Dhugaan uummata kana kakaase kun hirriba isin haadhorkatu ..dhaabiitti raata’aa…dhaloota hayyoota ol adeemoo baay’ee maraachitaniiti maraadhaa… 7. Bubbululle Oromiyaan abbaa biyyaa nita’a;…wayyaaneenis biyyasheetti nigalti…isin eessa dhaqxuu? Furmaata 1. Maqaa dhaaba garaagaraa (ABO, Gnbot 7, sanaa kanaa) dha’uu ykn shororkessuu dhiisaati dhugaa jirtu dubbadhaa…uummanni oduu akkasii nuffeera…dokimenteriin sobaa kana dura ittiin saba joonjessamaa ture hunduu soba ta’uu uummanni hundi walbarsiise… 2. Keessumattuu dhaabbilee mormitootaas ta’ee finciltootaa kan maqaa uummata Oromoon ijaaraman hinbalaaleffatiinaa; uummanni iddoo dhugaan jirtu wan beekuuf gowwoomsuuu hinyaaliinaa… 3. Saba keessan faana walta’aa qabsaa’aati wayyaanee ofirra geggeessaa..Oromiyaan bal’oodha hunduma keenyaaf nigeessi… 4. Yoo qabsaa’uu baattanuu oduu sobaa dubbattanii uummata of hintuffachiisiinaa..uummannuu niqabsaa’ataati… 5. Waan isin dhoksaatti dalagdan karaa isin hinbeenneen waan ifa ba’uuf of eeggannoo godhaa… 6. Namoota baroota keessatti salphatan suuraasaanis, seenaasaanis madden miidiyaa ammayyaarra raabsuun hojii dhaloota kanaati… ***Waaqayyo saba Oromoo miliyoonotaan barataa jiruufi jiraachaa jiru duratti sinsalphisuusaatiif nan gadde…wayyooo….. SABNI DHUGAAF QABSAA’UU BILISUMMAASAA NIGONFATA!!! Maqaa jara kanaa itti naaf mogaasaa Oromoo…kaanis suutuman fida…


OROMO!…Dhaamsa Dr. Geetachoo Jigii Dammaksaa Oromoo maraaf dabarse kana dhaggeeffadhaa; waliifis dabarsaa!

Hubadhaa!: 1. Hayyoonni lafuma jiranii, 2. Artistoonni lafuma jiranii 3. Barattoonnis.. 4. Barsiisonnis.. 5 Loltoonni Oromoofi Oromiyaa 6. Qotee bulaafi daldalaa 7. Abbaan qabeenyaa 8. Barreessaa… 9. Manneen amantaan hundi 10. Diyaaspooraan marti fi kan dhuguma Oromoon Oromummaasaatti dhalate; waan danda’e maraan yeroo dhumaaf ka’uu qabna. Ciisanii du’uun hinjiru. Qabsoon finiinaa jiru duuba deebi’uu hinqabu; lammii baay’ee dhabneerra. Obboloota keenyarratti duguuginsa sanyii guddaatu ta’aa jira. Hawaasa harka qullaa hiriira nagaa ba’aa jirurratti rasaasa, abidda roobaa jira…adaraa jabaadhaa!!! https://youtu.be/1lN8F8S26BM


Gamtaan Madreek Ibsa Baase

VAO Hiriira mormii barattonnii fi uummanni Oromiyaa keessatti gaggeessaa jiran irratti tarkaanfii mootummaan Itiyoophiyaa fudhate seeraan ala ta’uu gamtaan Medreek kan ibse yoo ta’u kanneen ajjechaa fi midhaa adda addaa geesisan seera duratti akka dhiyaataniif gaafatee jira. Guutuu dhimma kanaa asirraa caqasi


Konkolaatoonni barattoota Oromoo funaanuuf dhufte Magaalaa Awwadaayiin Sakaalamtee dhadhaa Abidda bu’e ta’uu dhaan Cileetti dabalamtee jirti!!

Maqaan kun Namoota baayyeetiif Haaraa taatus uummata Magaalaa Awwadaayii fi keessattuu Barattoota Oromoo Yunversiitii Haramaayaa Barataniif maqaa yeroo mara Afaan keessaa hin dhibamne dha.”Paatroolii” jechuun Konkolaataa Waraanaa Sagalee fokkisaa fi nagaa nama dhawwatu kan of keessaa baaftuufi Barattoota Oromoo Yunversiitii Haramaayaa Barataniif Geejiba Reebichaa taatee waggaa hedduuf kan tajaajilte dha.Barataa Oromoo Mooraa keessaa Fudhatanii Reebuu gaafa fedhan yeroo mara Konkolaataa kanatu itti ergama.Konkolaataan Paatroolii jedhamtu kunis gaafa “dhaqnee Barataa Oromoo Mooraa keessaa fidannee dhufna” jedhan ni dhageessi fakkaata gaafas Dirreen wal ishee hin ga’u akka Jabbii Haadha Argattee quruphisti.Magaalaa Awwadaay keessa xurumbaa ishee Afuufaa Darbiti.uummati Magaalaa Awwadaayis Gaafa Sagalee Konkolaataa kanaa dhaga’an eessa akka isheen deemtu waan beekaniif Barattoota Oromoo Yunversiitii Haramaayaa Baratanitti “Geejibi Keessan dhufteetti dafaa Miliqaa..” jedhanii itti dhaamu. Inni kaan haa hafu bara 2014 dhimma Maaster Pilaanii Finfinnee irratti yeroo Barattoonni Yunversiitii Haramaayaa Mormii dhageessisuu jalqabanitti Barattoota Tasgabbeessuuf garasitti kan ergame Obbo Abduleziiz Mohammad “Kottaa Gaaffii Barbaaddan na gaafadhaa” jedhee barattoota Goyyomsee erga walitti qabee booda “Gaaffiin keessan sirrii miti” jechuu dhaan Battalumatti Paatroolii Barattoonni argaaf jibbitu kana Lamaanitti Waraana guutee fidee akka isaan barattoota kana reeban ajaje. Bara Darbe Barnootarraa qabamee mana hidhaa keessatti reebamee kan ajjeefame Barataa Alsan Hassen maqaan Masoo(Nick Name) isaa “Paatroolii” jedhama.Alsen Hassen Paatroolii kan jedhameef akka Konkolaataa kanaa sagalee fokkisaa qabaatee ykn Barattootaan akka Konkolaataa kanaa jibbameef miti.akkuma Barattoota Warra kaanii Konkolaataa kana irraa Jiila Guddaa waan qabuuf Sagalee konkolaataa kanaa gaafa dhaga’u ni birrata.Guyyaa tokko Osoo rafuu Hirriba keessaa “Paatroolii” jechuudhaan iyyee Utaalee ka’e.kanaaf jedhanii Hiriyoonni isaa “Paatroolii” jedhanii maqaa masoo Laataniif. Guyyaa Har’aa Mormii Guddaa magaalota Baha Oromiyaa Harar Awwadaayi fi Haramaayaa irratti ka’een konkolaataan Barattoota Oromoof yaaddoo taatee jiraachaa turte kun Har’as akkuma kanaan duraa seetee Gammachuu dhaan uummata Oromoo Funaanuuf osoo gara Haramaayaatti Imaltuu uummata Magaalaa Awwadaayiin Sakaalamtee dhadhaa Abidda bu’e ta’uu dhaan Cileetti dabalamtee jirti!!


Waamicha Tokkummaa Jaarmayoota,Gurmuuleefi Qabsaawota Oromoo hundaaf.

Adda Bilisummaa Oromoo (ABO) Oromo Liberation Front (OLF) Lakk/NO. ABO/02/2015 Guyyaa: 12/14 /2015 OPE N L ETT ER/ XA LA YA BANAA Qabsoo Ummata Oromoo galiin gahuuf hanqinoota mooraa qabsoo keenya mudatanii jiran keessaa, inni guddaan tokkummaa dhabiinsa qabsaawotaa akka ta’etti hubanna. Rakkoo kana kan dhalche sababootiin heddun jiraataniis inni guddaan garuu wal danda’anii, walitti dhufanii mari’achuuf qophii tahuu dhabuudha. Kun akka mooraa qabsoo Oromoo miidhee fi qabsaawotaafi deeggartoota hamilee cabse hundi keenya wal qixa hubanna. Ammas aadaa waliin mari’annee furmaata waloo fiduun dheebuu bilisummaa fi abbaa biyyummaa Oromoo dhugoomsuu irraa dhiboofnaan ykn qoollifannaan ammas diina keenya of irratti goobsuu taati. Wajjin mari’achuu dhabuu irraa kan madde rakkoo akka salphaatti fala itti argachuu dandeenyu qancarsinee jirra. Adeemsi akkanaa kun kana booda mooraa Oromoo keessatti seenaa ta’ee afuu qaba. Haalli amma keessa jirru isa gara fuulduraa fi hegeree qabsoo Sabaaf akka yaannu nu dirqisiisa rakkoolee xixiqqoo keessa keenyaas akka madditti dhiifnuuf nu yeroon amma. Haala kaleessa turee fi garaaragummaa keenya yeroo itti faarsaa fi isa babaldhisaa deemnu miti. Lubbuu, Dhiigaa fi lafeen ilmaan Oromiyaa yeroo ammaa wayyaaneen dhangala’a fi caccabaa jiru jaarmiyaaleen Oromoo tokko ta’uuf alduree yeroo waliif tarreessinu miti. Dhugaa dubbachuuf dargaggoon Oromiyaa dachee Oromiyaa keessatti falmatti jiran ,yeroo jaarmiyaaleen Oromiyaa garaagarummaa xixiqqoo qabnu furachuu dadhabnee jirrutti qabsoo Sabaa ofitti fuudhanii gaggeessaa jiru, Kun barumsa gahaa nuuf ta’uu qaba. Addi Bilisummaa Oromoo yeroo gara garaa mooraan qabsoo Oromoo akka jabaattu waamicha gara garaa taasisaa ture, waamicha ABOn taasisaa turee fi ilmaan Oromiyaa mara irra deddeebi’anii dhaammachaa turan fudhachuudhaan jaarmiyaaleen siyaasaa hedduun tokkummaa uumannee jirra. Haata’u malee ammas dhaabbileen siyaasaa waamicha tokkummaa mooraa qabsaawotaaf owwaachuu diduudhaan ykn lafa irra harkisuudhaan as geenye, haala adeemsa qabsoo harkifachiisu keessaa bahuudhaan akka ammas mooraa tokkummaa qabsaawotaa wajjin gabbifnu irra deebinee waamicha goona. Akka Adda Bilisummaa Oromootti, waamicha tokkummaa kana dhaabbilee siyaasaa maqaa Oromoo qaban hundaaf ergamee ture, warra waamicha ilmaan Oromoof owwaatan galateeffachaa ammas dhaabbilee siyaasaa tokkummaa mooraa qabsaawotaa daddaffiin hojiirra oolchuuf harkifachaa jiran xalayaa banaa kanaan ammas irra deebinee waamicha Oromummaa isiniif goona. Dhuma irratti, jaarmayooleen hawaasaa, jaarsolii fi beektotiin Oromoo akka jaarmayoolee siyaasaa tokkummaaf abboomamuu irraa qoollifatan irratti dhiibbaa gochuun akka mooraan qabsaawotaa jabaattee qabsoon bilisummaa fi abbbaa biyyummaa Oromiyaa dhugoomuuf dhiibbaa akka irratti gootan gaafanna. Carraadhuma kanaan Addi Bilisummaa Oromoo tokkummaa jaarmayaalee Oromoo dhugoomsuuf, alduree tokko malee kan hojannu ta’uu keenya dhugoomsina. Waamicha ilmaan Oromoof owwaachuudhaan jaarmayaaleen Oromoo afur tokkummaa ummannee jirru ammas irra deebinee jaarmayaalee siyaasaa Oromoo tokkummaa kana keessatti hin hirmaanneef irra deebinee waamcha goona. Adda Bilisummaa Oromoo Injifannoon Ummata Oromoof! Muddee 14, 2015 ====================================================================================== Qunnamtiif: abosperson@gmail.com, Tel: 651-808-8774, Website: http://www.oromo-liberationfront.org


#OromoProtests Boycott, Block & Bankrupt Selam Bus which is owned and operated by TPLF, a party that is gunning down peaceful protesters in Ethiopia.

Qabeenya Wayyaanee kan ta’e Selam Bus hin yaabbatinaa. Daandilee dhiigni ilmaan Oromoo irratti gadi naqamaa jirurra konkolaatee maallaqa Oromoorraa guurun dhaabbachuu qaba. Karaas hin dabarsinaa garuu warra ofuufi yaabbatee jiru akkana jettanii akka hin tuqne.


#Oromoprotests, Magaalaa Aawwadaay Mudde 15, 2015

Magaalaa Awwaday keessatti hiriirtoonni daandiin cufuun goommaa karaarratti gubuun hiriira isaanii finiinsaa oolan. Kanumaan wali qabatee Mormii Awwaday keessatti ka’e irratti waraanni Agaazii dhukaasuun yoo xiqqaate namoonni 4 ajjeefaman ja’a oduun garasii nugahe


SOBNI DHIIGA HIN QOORSU

Labsiin doorsisuu kaleessa galgala baafte diddaafi murannoo Oromootaatin kan simatame Wayyaaneen, ammas kijiba biraatin as baate. Kunis ‘biiroon Maastar Pilaani cufame’ kan jedhuudha. Kijiba kanaa kan as baafte kijiba Abbaan Duulaafi Muktaar as fidan ragaa qabatamaa Maastar Pilaaniun hojirra oolaa jiraachuu agarsiisu kaleessa erga maxxansinee booda. Akkuma yaadattan Abbaaan Duulaa ” Maastar Pilaaniin bara 2006 ALH irraa kaasee hamma ummanni mari’atuu dhaabbataa jira jedhee sobe. Sun soba ta’uu bariisama san ragaan dhufe. Kunis Maastar Pilaniin dhaabbachuu mitii daranuu jabaatee itti fufuuf beeksisa qaxarrii hojii gaazezaa addis Zaman irratti baasuun beekame. Kijibni sun guyyaa adii saaxil baanaan amma kijiba biraa kan sanirra guddaa irratti dabalan. Kunis soba ta’uu maalin beeyna? Waajjirri Maastar Pilaaniin bara 2006 akka hin diigamin ragaa kumaaa-kitilatu jira. 1) Waajjirri kun bara 2007 keessa yoo cufamee jiraata bara 2007 baajanni birrii 30,424.847 maalif ramadamee? Bara 2008 hoo maalif Birrii 33, 511,595 akkamiin ramade? ( ragaalee asiin maxxananii jiraan laalaa) 2) Beeksisa hojii kana kan baase namoot mootummaan hin beekne kan jedhameef; mee rabbii jedhaati beeksifni waajjira mootummaa tokko gaazexaa mootummaa irratti beekkamtii mootummaatin ala, biyya Itoophiyaa keessatti bahe yoo isinin jedhan bishaaninuu liqimsituu laata? 3) WaajjirrI Maastar Pilaanii waggaa lama dura cufame jedhame Wiixata dheengaddaa banaa turuuun shakkii miti. Kana ammoo dhihotti ragaa qabatamaan as baafna. Wayyaaneen lafa ummata keenyaa saamuunn hanqatee dhiinga obboleeyyan keenyaa dhugaa jirtu dhugaa Oromootitu joonjessaa burjaajessaa jira.


“Siifan Lolaa Oromoo Narra hin gortuu”

Oduu Ho’aa Ammaa; Muddee 16 Bara 2015 Godina Iluu Abbaa Booraati Baratootin Mana Barumsaa Qophaahina Sadarkaa 2ffaa Abdii Borii Gochaa Mootummaan Abbaa Hirree Wayyaanee Ilmaan Oromoo Irrat raawwachaa jiru balaaleffachuun Magalaa Mattuu Keessati Sagalee Mormmii fi Dhaadanoolee Lafa Keenya Alagaaf hin kenninu,Gaafiin keenya gaafii Mirgaa Abbaa Biyyuummaati jedhuuf sirboota “Siifan Lolaa Oromoo Narra hin gorttuu” jedhu Dhageessisaa oolaniiru.hiriira guyyaa kaleessaa Baratootin Mana Barumsaa Sadarkaa 2ffaa Mattuu Bahaniin wal qabatee Baratootin Hedduun Mana hidhaati guuramanii reebichi hamaan Irrat Geggeeffamaa jiraachuu maddeen keenya Ibsaniiru.oduudhuma wal qabateen Baratootin Yunivarsitii Mattuu Mormmii Isaanii guyyaa 3ffaaf kan itti fufan ta’uu caalaa guyyaa har’aa Muddee 16 Bara 2015 irraa jalqabuun guutummaati “Barumsi Bilisummaa Booda” jechuun Barumsa dhaabuu Isaanii beekameera.


Dhala ilmaa kiyyaa dhala gara kiyy Dhala garaacha kiyyaatuu haramuu nyaatee osoo dhallii kiyyaa…

#oromoprotests Garaan ji.aa 9 sii baadhe anaaf ragaadha…..waggaa dheraf harmaa sii hosise anaaf waabiidha…bishaaniif nyaata sii kennuun ofii kiyyaa dheebuuf beelaan si guddiisuun koo anaaf utubaadha…….jireenya amma jiraatatu akka si hin qunnmanee waaqa sii kadhaachuun koo anaaf gaaddiisa. keessaattuu gaaddiisa gammojjii keessaa….. ……. Yaa ilmaa koo imimmaan an ijaa keessa buusuu akka dhiigan walmakee hadhooftuun koo na machooftee onneen koo na tarsaatee dhiigaa boohaa jiraachuu kiyyaa argattan waa malee mitii… Dhala ilmaa kiyyaa dhala gara kiyy Dhala garaacha kiyyaatuu haramuu nyaatee osoo dhallii kiyyaa dura anaaf falmu dhugaaf dhabatu haqni jala maqee osoo deeffatuu deemu obboleessuuman isaa miilaa isaa jalattii rukute riqichaa inni qabsoof hojate jala diigan mana inni sabaaf ijarate jala guban kanaaf qaamni kiyyaa hunduu dhiigaa dhaabee sochii malee malee na hadoodee iyyaa sagalee male iyyee kokkeen kiyyaa na gogdee adhaa na dhagaya jedhe kunoo dubbatara ragaa imimman kiyyaa godhadhe.


Magaalaaleen Oromiyaa Hedduun Tohanna Waraanaa Jala Jiru Jedhan Jiraattonni

WASHINGTON DC — VOA Hirrirri mormii gara torbanneen sadiif Oromiyaa keessatti geggeessamaa ture Har’as godina Harargee Bahaa fi Dhihaa keessatti itti fufee ooluu isaa jiraattonni ibsaniiru. Fkn qonnaan bultoonnii godina Harargee Bahaa aanaa Hara-Maayaa kallattii afuriin hiriira bahanii garuu magalaaa Haraa-Maayaa keessatti hiriifu yaalanis waraanni mootummaatiin itti famu isaanii dubbatan. Harargee Dhihaatti ammoo barattoonnii hardhas hiriira mormii geggeessan. Gama biraatiin ammoo magaalaalee godina Oromiyaa adda addaa waraanii mootummaa tohataa waan jiruuf bahanii galuunis akka hin dandahamne jiraattonni dubbachuutti jiran. jiru.Gaaafii fi deebii geggeefame caqasaa. Gaafii fi deebii kana dhaggeeffadhaa… Guutuu waayanee kanaa caqasuuf as tuqi


ADDA BILISUMMAA OROMO ج بهۃ ت حـري ر ورومـى ا OROMO LIBERATION FRONT Gaafa: Muddee: 14/2015 Lakk:ABO/03/2015 Date: Jan/14/2015 NO:OLF/03/2015 Xalayaa waamicha ulfina tokkummaa qabsa’ota Oromoo Qabsoo ummata Oromoo galii isaan gahuuf anqinoota mooraa keenya mudatanii jiran keessaa, inni guddaan tokkummaa dhabiinsa qabsa’otaa ti. Rakkoo kana kan dhalche sababootiin eddu jiraatanis inni guddaan garuu wal danda’anii ilaa fi ilaameedhan maria’achuuf qophii tahuu dhabuu dha. kun ammam akka mooraa qabsoo Oromoo miidhee fi qabsa’ota amilee cabse hundi keenya wal qixa beekna. Ammas aadaa wal irraa dheenfuu fi waliin mari’annee dheebuu bilisummaa fi abbaa biyyummaa Oromoo dhugoomsuu irraa dhilboofnaan ykn qoollifannaan ammas diina keenya of irratti goobsuu taati. Wajjin mari’achuu dhabuu irraa kan madde rakkoo akka salphaatti fala itti argachuu dandeenyu qancarsinee jirra. Adeemsi akkanaa kun kana booda mooraa Oromoo keessatti seenaa ta’ee afuu qaba. haalli amma keessa jirru isa gara fuunduraa fi egeree qabsoo sabaaf akka yaannu nu dirqisiisa haala kaleessa turee fi garaaragummaa keenya yeroo itti faarsaa fi isa babaldhisaa deemnu miti. Dhiigdii fi lafeen ilmaan oromiyaa yeroo ammaa wayyaaneen dhanga’aa fi caccabaa jiru jaarmiyaaleen oromoo tokko ta’uuf alduree yeroo waliif tarreessinu miti. Dhugaa dubbachuuf dargaggoon oromiyaa dachee oromiyaa keessatti falmatti jiran ,yeroo jaarmiyaaleen oromiyaa garaagarummaa xixiqqoo qabnu furachuu dadhabnee jirrutti qabsoo sabaa ofitti fuudhanii gaggeessaa jiru. kun barumsa gahaa nuuf ta’uu qaba. Addi Bilisummaa Oromoo yeroo gara garaa mooraan qabsa’otaa akka jabaatuu waamicha gara garaa taasisaa ture. waamicha ABOn taasisaa turee fi ilmaan oromiyaa mara irra dedeb’anii dhaammachaa turan fudhachuudhaan jaarmiyaaleen siyaasaa eddu tokkummaa ummannee jirra. Haata’u malee ammas dhaabbileen siyaasaa waamicha tokkummaa mooraa qabsa’otaaf owwaachuu didduudhaan ykn lafa irra arkisuudhaan, haala adeemsa qabsoo harkifachiisu keessaa bahuudhaan akka ammas mooraa tokkummaa qabsa’otaa wajjin gabbifnu irra deebinee waamcha goona. Akka adda bilisummaa oromoo ti waamicha tokkummaa kana dhaabbilee siyaasaa maqaa oromoo qaban hundaaf ergamee ture. warra waamicha ilmaan oromoof owwaatan galateeffachaa ammas dhaabbilee siyaasaa tokkummaa mooraa qabsa’otaa dadaffiin hojiirra oolchuuf harkifachaa jiran xalayaa banaa kananaan ammas irra deebinee waamcha oromummaaisiniif goona goona. dhuma irratti caasaan hawaasaa, jaarsolii fi beektotiin oromoo jaarmiyaa siyaasaa tokkummaaf abboomamuu irraa qoollifatan irratti dhiibbaa gochuun akka mooraan qabsa’otaa jabeetee qabsoon bilisummaa fi abbbaan biyyummaa oromiyaa dhugoomuf dhiibbaa akka irratti gootan gaafanna. Carraadhuma kanaan Addi Bilisummaa Oromoo tokkummaa jaarmiyaalee oromoo dhugoomsuuf alduree tokko malee kan hojannu ta’uu keenya dhugoomsa. Waamicha ilmaan oromoof owwaachuudhaan jaarmiyaaleen oromoo afur tokkummaa ummannee jirru ammas irra deebinee jaarmiyaalee siyaasaa oromoo tokkummaa kana keessatti hin hirmaanneef irra deebinee ============================================================================ Contact Email: abosperson@gmail.com, Tel. 651-808-8774, http://www.oromo-liberationfront.org


——————————Gowwee——————————————- Gaaddisa manaa taa’een kitaaba dubbisa, qilleensi bitaa-mirgaa gurratti nabubbisa. Urgaan daadhii ganamaan magaalaa macheesse, sagalee Qophee keenyaa oofee gurratti na fide. Hojii qilleensaati. Waan arge waliin gahuuf tasa kufee caba, hirriba damma keessaa yaadaan nama tapha. Kitaaba koo walitti deebiseen xuruph jedhee mangoo balbala duraa yaabee mooraa mana daadhichaarraan asii gadi caqase. Naman beeku dhabuu koo raajaan ija mirmirsa. Adda baafachuuf sardamus bargoo mangoo sana cirachuu hindaganne. Daadhii bilillee tokkoof mataatti na fincooftaa jettee dhagaan miila bitaa kash nagoote Alamituun. Namicha garaan abuubbii, kan isa jala jiru hinargine sana na seete. Kan dandeessu dhaani jennaan gowwaan galee niitii dhaane jedhee guungumaan oltiradhe. Mana daadhii jala dhaabattee gurum gurum gooti qopheen. Warri mana keessaa qarxamsee wal-nyaata, booka aadaa biyyaa, dhugii dabaladhuu -uu…uu jedhee iyya. Warri keenya utuu dhufanii anaan osoo hinargin mana daadhiitti hinmaqan. Utuun ishee hidhaatti ilaalaa, dhaabadhee warra keenyatti gubadhuu,namichi silaa sun ammas ilkaan orfachaa gadi bahe. Warra keenyatu damma fidemoo jedhee gaafannaan asii gadi na ilaalee “eeyyee ishee kanas walumatti qabnee bitanne” naan jedhe. Waawayii jala buusee dhaabatee nyaachisa, halaaksisee, dhuuffisee akka fedhe taasisa. “Qophee haadha firaa abshiir qoonqoo keetiif anatu sii jiraa”jedhee yemmuu inni uuruu dhiitu, waatu akka ibidda ciraa narraa boba’e. Mufiin guutameen bargoo koo sana mataatti basse. Ani didaa mataa dhagaa moo wallaalaa garaa margaati? Kan mana keessaa cufti natti gadi yaate. Kana gidduutti Obboon lolloqaa olseenee ana biraan dhaabate. Ulee ibiddaan sukkuumamtee mucha meeqa qabdu sana harkasaatti ilaaltee tokko tokkoon achi oldachaate. Faccee warra baadiyaa sodaatti. Qophee achumatti dhiisnee baattoo dammaa fuudhuu oldarbine. Isheen mana keessaa abboowaa jettu isheen laga daabbusitti beekuun tokko miti. Tokko miti! Baattoo dammaa sanatti hillim jettee uursiti. Gammachuun guutameen dhaabadhee ilaala, waan dammeessaa jirtu natti fakkaatte. “ Yaa gowwee…kun maal dammeessiti” jedhee baattoo dammaa keessaa lafatti gad-urgufuu jalqabe Obboon. Akka waan ofii dammeessitee, yookii dammeessuu jirtuu mushuq gootee nufixxe. Diimina muranii jeeji’anii waadu warri mana keessaa, Yaa Waaqa hiyyeessaa!… Addunyaa tokko keessa waan jirru hinse’u. Coomaa fi bookaan uffee jechaa kolfanii taphatu. Muranii Obbootti aggaamnaan “Foon haadhakoo” jedhee harkashee ofirraa faccise. Gadi jedhees gurra kootti hasaasee… Guyyaan guyyaa gabaati. Dhukkeen magaalaa fayyaatti awwaaleera. Kaachamaaliin Oolankomeerraan halaakaa dhufu waan magaalattii caafaqee darbu fakkaata. Duruu ariitiima dhufeen keessa fullaa’a. Gurrii seera tiraafikaa dhagaye daandiirraa achi baqata. Uummanni jinnijaankaashee hinbeekne akkumasaa durii jissa yaa’a. Utuuman ilaaluu hoolaa abbaa kaloo hillim godhee dabre.Tokkon jedhe. Kana gidduutti Dirribaan lama galagalee utaalee kaachamaalicha dura dhaabate. Shufeerri xisximbaa hinjenne. Raddaatiitu atattamaan utaalee CD sirbaa sana jijjiire. “Maal abbaa keef hoolaa koo ajjeefte? Namatu keessa jiraam lafa onaa seetee, Suuta jettee hinooftuu?”jedhee itti maraate. Maraatuu keessi gamna, maraattuu meeqa qabna jechaa qaxxaamurte Dammeen. Sibuun diidatti yaa’ee kan ba’ee galu caqasa. Galgalaa’eera. Obboo geggeessee laga borhibeeknee ceesiseen deebi’e. Sagaleen muuziqaa martuu jijim jedheera. Ani olgaluuf aggaamnaan “atimmoo dimimmisnaan akkuma indaanqoo gara golaatti fiigda” naan jette Tiirroon. Uggum! Waan dukkanni baatu cufa gaafa sanan arge…


“Yoo bakka Korojoo kanatti na ajjeeftan anaaf maqaa dha isiniif garuu salphina bara baraati..

Wanti ta’e kun Godina Shawaa Kibba Lixaa Wallisoo bakka Dilallaa jedhamutti dha.Dubbiin akkas taate.Magaalaa kana keessatti Taajjabdoonni Afur kan ramadaman yoo ta’u isaan keessaa namoonni sadii Doorsifamanii ariyaman.Barsiisaa Guutamaa Furii garuu “Yoo bakka Korojoo kanatti na ajjeeftan anaaf maqaa dha isiniif garuu salphina bara baraati.kanaafuu Korojoo dhiisii deemi naan jechuu keessan irra Osoo na ajjeeftaniin filadha” jechuu dhaan guyyaa guutuu Sagalee uummataa eeguu dhaaf arrabsamaa,Ergamtuu jedhamaa Waan hunda of keessatti liqimsee hanga filannoon xumuramutti Osoo waa hin nyaatin,osoo waa hin dhugin oole.kana booda sa’a 12 guutee yeroo Filannoon raawwatu warri Hanna baran mala qopheeffatanii akkas jedhan,”Guyyaa Guutuu dadhabaa waan oolleef sagalee uummataa amma lakkaa’uu hin dandeenyu.kanaafuu Korojoon as bulee bor ganama dhufnee Lakkoofna.” jedhanii irratti walii galan.Barsiisaa Guutamaa Furii garuu “an hin dadhabne amma lakkoofna.yoo Diddanis ani asuma korojoo hammadheen bula malee dhiisee hin galu.namni tokko natti buunaan immoo iyyee iyyisiiseen uummata isinitti yaasa.” jedhee ejjennoo isaa irratti ciche.kana booda waan godhan gaafa dhaban sagalee Lakkaa’uu jalqaban.yeroo sagaleen Lakka’amee dhumutti Koongirensii Federaalawaa Oromootti kan siqu hin argamne. Tuufoon Kanniisaa warri Harki ishee Hanna malee waa hin beekne 3ffaa baate.sababa kanaafis Magaalaa Wallisoo Lakkoofsa tokko keessatti Koongirensiin Federaalawaa Oromoo Injifatee jira.Addunyaan Bifa lama qabdi yaa Lammii!! Tokko daandii dhugaati tokko immoo Daandii kijibaati.daandii dhugaa sanarra qorumsa hedduutu jira.wantoota akka eebichaa hadha’an hedduutu nama mudata.Akka Barsiisaa Guutamaa Furiitti eebicha sana hunda dhandhamanii Daandii dhugaa irratti cichuun garuu dhumni ishee Damma caalaa mi’oofti.Waaqa irrattis Lafa irratti Fudhatama guddaa ni argatta.kanneen qarshii torban tokko isin hin jiraachifneef Jettanii taajjabdoonnii fi Bakka buutonni sagalee uummataa dabarsitanii kennitan Waaqni kiyya bakka jirtanitti gatii hojii keessanii isiniif haa kennun jedha malee wantan isiniin jedhus hin qabu.waanan isin godhu hin qabu!!


Gaafif deebisaa Keeriyaat Yuusuuf..

Guraandhala 21, 2015 (oromopress) — Tamsaasini Reediyoo Oromiyaa kun haasaa Qajeelchituu (Director) fiilmii Afaan Oromoo Asaantii Keeriyaat Yuusuuf wajjin goone laallata. Keeriyaata teessumma mootummaa fedeeraalaa Ameerikaa kan taate Waashingtan Diisii keessatti Asaantii gaafa Guraandhala 21, 2015 daawwattootaaf banuuf jirti. Asaantii magaalaalee Addunyaa biroorratti illee agarsiisuuf karoora qabidi. Gaaffiifi deebichi waa’ee Asaantiiti. Fiilmii ammayaa Oromoo iskiriptii barreessuurraa eegalee, taphatanii omishuuf rabsuudhaaf maal nama fudhata? Gumaachi fiilmii kanaa oo aartii Oromoof maalfaadha? Gaaffiilee jedhaniif deebii laatti keessummaan keenya Qabjeechituu, taatottifi oomishtuun filmii Asaantii. Itti dhiyaadha. Source: Oromo Press


OPDOn Tigraay keessatti Bixxilamuu Yaadachiisuun kun Qaama Dhaadannoo ‘LIKK ENASGEBACHUHALEN’ Dhihoo Kanaa ti

OPDOn gaafa bixxilamtee qabee seenaan isiin himataa baate ‘Kaaba Shawaa aanaa Darraa keessatti jaaramne’ kan jedhu ture. Haa tahu malee qondaalonni hangafni dhaaba bixxillee kanaa kan sirnicha gananii alatti bahan akka OPDOn Darraatti osoo hin taane Tigraay, holqa Adeet jedhamu keessatti bixxilamte saaxilaa turan. TPLF fi OPDOn garuu dhugaa kana osoma garaan isaannii beekuu waggaa 24 guutuu osoma haalanii yoona gahan. Duuba har’a maaltu dhalannaan Darraan haalamtee Adeet faarfamuutti kaate? Wayyaanee TPLF sodaa tokko tokko horachuun irraa mul’ataa jira. OPDOn adeemsa keessa nurkaa baatii sodaa jedhu irraa kan ka’e mataa keessa dhawanii qondaalota isii hamilee keessatti buruksanii lafa kaa’uuf murteeffatanii socho’aa jirani. Jechi Abbaay Tsahaayyee dhihoo kanaa fi ‘daaw’iin’ holqa Adeet gidduu kanaa kun akka jabaatti walitti hirkatu. Qondaaltichi guddaan TPLF torbaan tokko dura OPDOtti dhaadatee ture. ‘Likkiitti isin galchina’ kan jedhu ture dhaadannoon isaa. Dhaadannoon kun arraba Abbaay Tsahaayyee irraa haa dhagahamu malee, ilaalcha namticha sanii qofa akka hin tahin ifaa dha. Waanuma akka jaarmaya TPLFitti hubatamaa jirutu arraba Abbaay Tsahaayyee keessaan gadi bahee dhagahame. Yaadni jecha kanaa guddaan ‘sadarkaa keessan wallaaltanii jirtaniitii, kaayyoo isin bixxillee fi akkamitti akka isin bixxille dagattaniittuutii, isa san isin yaadachiifna’ ergaa jedhu akka qabu hubachuuf qorannoo guddaa hin gaafatu. Akka keessa beektonni gurra nu buusanitti, dubbiin maqaa Adeet tana dhukkee irraa hurgufanii haarayomsanii leellisuu tan eegalamte ayyaana bixxilama Waggaa 24ffaa bardheengaddaa kan Adaamaatti kabajame irratti ture. Ayyaana kana irratti Abbaay Tshaayyee fi Addisuu Laggasee ‘waraqaa qorannoo’ takka dhiheessani. ‘Waraqaa qorannoo’ tana keessatti akka OPDOn Tigraay keessaa bakka Adeet jedhamutti hundeeffamte suuraa miseensotni OPDO gaafas holqa san keessatti ka’an gad baasanii hirmaattota ayyaanichaa rifaasisani. Qondaaltonni OPDO fayyaaleyyiin kan Darraa malee Adeet waan jedhamu dhagahanii hin beeyne ni rifatani. Warra hangafaa kan Adeetiin quba qabus yoo tahe waggaa 24 guutuu Darraa himachaa bahamee har’a Adeetiin as baasuun dubbii haaraa itt itahe. Kana irratti walii galuun waan dadhabameef Kumaa Dammaqsaa waamamee dhufe. Innis labsuma Addisuu Laggasaa fi Abbaay Tsahaayyee ragaa bahe. Miseensota gaafas akka OPDOtti moggaafaman keessaa tokko kan tahe Abbaa Duulaa Gammadaa labsa haaraya kana diduu yaalu illee, dhiibbaa warra kaaniitiin moohamee callisiifame jedha, odeessi bakka sanii bahe. Abbaay Tsahaayyee faa OPDO ‘likkiitti galchuu’ karoorfachuun isaanii ganna dabre irraa qabee akka tahe dhugaa kana irraa hubachuutu danda’ama. Waggaa 24 guutuu Darraa Darraa jechaa bahanii har’a Adeet Adeet jechuu wanni fide beekamaa dha. ‘OPDOn ilmaan Oromootiin dachii Oromiyaa keessatti dantaa ummata Oromoof jaarame’ jechuun dibbeen ganna 24 guutuu tumaa bahan akka fudhatama dhabe waan hubatan fakkaata. Inumaayyuu OPDO akkasitti ibsuun kun qondaalota jalaa ol bahaa jiran laphee dhiibsisee nurratti dorrobsa sodaa jedhu horachuu irraa dhugaa jiru baxalqsanii labsuu barbaadani. ‘Tigraay keessatti isin bixxille’ jechuunii fi ‘Oromiyaa keessan keessatti jaaramtan’ jechuun garaagarummaa hamilee guddaa qabaata. Waggoota 24n dabran OPDOn ‘Oromiyaa keessatti akka jaaramte’ himachaa baatee har’a Adeet geeffamuun hamilee qondaalota dhaaba tanaa irra deemuu dha. Nutu suphee holqa Adeet irraa bukeessee isin bixxile, akkuma isin bixxille gaafasiitti yoo barbaanne har’a darbannee isin unkuteessuu dandeenya ergaa jedhutu TPLF irraa OPDOf dabraa jira. Kan nama ajaa’ibu namoonni akka Muktaar Kadirii fi Almaaz Maammoo faa kan gaafa Dargiin cabee Wayyaaneen masaraa Shaggar seentu Tigraayin kaartaa irrattuu qixaan hubatanii hin beekne, har’a ‘bakka hundeeffama keenyaa’ jedhanii akka waan Adeet keessatti jabduu hojjetan tokkotti qaanyii tokkoon malee miidiyaa dura dhaabbatanii Afaan Oromootiin yoo dubbatan dhagahuu dha. Surriin jaroota akkasii kan dhala namaa irraa osoo hin taane surrii harree irraa waan uumame fakkaata. Salphinni Oromoon maqaa OPDOtiin salphifamu akkasii kun isaan hin dhukkubsu. Hidda malee xannachi hin dhiiguun sun isuma kana. Dhaadannaa TPLF Hawaasaa irratti dhageenyee torbaan tokko booda qondaalonni OPDO saggoo qabamanii Tigraay geeffamuudhaan holqa keessatti hanqaaqaman akka daaw’atan gochuu wanni wal fakkeessus ifaa dha. OPDO keessaa qondaaltonni tokko tokko ajaja gooftolii isaanii akka gaafa Mallas Zeenaawii lubbuun ture sanitti fudhachuu irraa sigigiaachuu fi qondaalota TPLF waliin gateettii wal dhiibuu yaaluu hordofee yaaddoon biraa dhalateera. OPDO tana yoo ‘likkii’ isii itti garsiifne malee booda Oromoo waliin wal taatee Oromiyaa keessatti fudhatama nu dhabsiifti sodaa jedhutu qondaalota Tigraay mataa bowwuu itti kaasuu eegale. Kanaafuu yeroo dhihoo irraa qabee irra dibaan dhiifamaa deemaa jira. ‘Jaalatamus jibbamus’ jechoonni jedhan qondaalota TPLFiin dadarbatamuun walitti aansee dhagahamaa jira. Tooftaan jecha diddibanii fayyadamuun OPDOtti hurrii maranii ergachuudhaa Mallasaa waliin waan owwaalame fakkaata. Imaammanni qondaalota TPLFiin amma hordofamaa jiru imaammata jechoota akka ‘jaalatamus jibbamus’ fi ‘ diddu likkiitti si galchinaa’ faan badhaadhan tahuu argaa jirra. Waan hundumaa harkaa qabna waan taheef OPDOs tahee Oromoo akka feenetti irra ejjennee bituu fi ergachuu dandeenya ergaa jedhutu ifatti dabraa jira. Ilmaan Oromoo OPDO keessatti hiriiranii TPLF waliin biyya bulchaa jirra jedhanii of gowwoomsan amma ija banachuu hin danda’an taanaan bara baraan jaamanii hafuu isaanii beekuu qabu. Tuffiin TPLF OPDOf qabu yeroo kamuu caalaa amma ifa bahuun ergaa jabaa tokko isaanii dabarsuu qaba. ‘Likkiitti isin galchina’ jechuu caalaa tuffiin hin jiru. Tigraay keessatti suphee holqa Adeet irraa bukeessinee isin bixxille waan taheef arraba qabna jettanii nu jala hin dubbatinaa jedhamee itti himamaa jira. Kana dhagahuu fi qalbifachuun, sanatti aansuunis tarkaanfii maluuf of qopheessuun harka isaanii jirti. Qabsoo Oromoo biyya keessaa fi alaan deemaa jiru irratti gufuu tahuu toobatanii karaa mijjaaweef maraan lammii isaanii waliin harka wal qabatanii diina akkasitti isaan tuffatu of irraa saalphisuuf yeroon waamicha dhiheessaafii jirti. TPLF Tigraay irraa dhufee Oromiyaa keessatti Oromoo ‘likkiitti galcha’ osoo hin taane, Oromootu harree wadala takaallaa kutatee Tigraay irraa dhufee Oromiyaa irratti halaaku of irraa ‘likkiitti galchuu’ qaba!


Ibsa Miseensota Adda Bilisummaa Oromoo Godina Awurophaa.

Guyyaa 24-02-2015 Nuti miseensoni Adda bilisumma oromoo godina Awuropha hala dhiyenaa kana matan motummaa wayyannee kan ta.e abbay tshayen dhamsaa karoora abbotii isaa kan duguggaa sanyii Genocide Ilmaan oromoo irraati labsuu isaa irraa kan ka,e nutis akka miseensota Adda bilisummaa oromoo fi akka lammii oromoo tokkoti dhamsaa kena Hawaasa oromoo hundaaf ibsina. Ilmaan oromoo guyyaa gabrumaa jalati kufaanii kaassee halkaani fi guyyaa baddaa fi gammoojii roba fi aduu osoo hin jedhiin qabsoo saba isani galmaan gayyuuf diinaa mirgaa isaani sarbe kufaa fi kufisaa jiru. Dhumaa bara 1980 keessaa ergaa ummaanii oromoo sirnaa gabrofatuu Habashotaa jalatii kufee kaassee sirnii habashotaa kun oromoo fi oromiyaa dhabsiisuf jechaa dhagaan isaan hin fonqochiin hin jiruu haa ta,uu malee akkuma minilikii abbotaa kena Harkaa Muree fi Ayyota Harmaa mure oromiyaa dhunfatee sabani kena akka sirnaa isaa kan ta,ee sirnaa Gadaatin akka of hin bulchiinee godhaamee jira. guyyaa saan irraa kaassee ummaani oromoo qabsoo isaa halkaani fi guyyaa godhaa tureen oromiyaa fi oromumma akkasumas afaan oromoo akka afaan barnoota ta,uu godhee jiraa haa ta,uu malee haali ammaan kana sirna abbaa irree waayyaanneen godhamaa jiruu maqaa dimookrasii jalatii dhokachuundhan oromoo fi oromiyaa dhabamsiisu ta,ee jira . Akkuma bekamuu Yeroo ammaan kana maqaa Master plani Finfinnee jedhuun gabromfatuun waayyaanne lammiillee oromoo 2,000,000 olitii lakkayyaaman dachee abbaa isaani irraa buqisuuf halkaanif guyyaa kara daballootaa fi jaledhaan isati fayyaadamuun saba kena dachii umaamaan rabbiin isani kene fi irraati umaamani irraa jiraata turan sababaa maqaa maste plani finfinnee jedhuun buqisuuf karoorfatuun ishee bekamaa dhaa. sabaabuma kanan kaan waal qabatee bara 2014 keessa Oromiyaa godinallee addaa addaa keessatii dura dhabanoo Hawaasnii oromoo keessatu baratooni oromoo godhaaniin batalumaati baratooni oromoo 70 ol ta,an gara lafinaa tokkon malee rasaasa wayyanneetiin yeroo ajjeefaman kaneen dhibaa heduutii lakkayyaman maneen hidhaa wayyaane bakka addaa adda keessatii daraaramaa jiruu . Kaneen dhibaa hedutii lakkayyaman biyyaa abbaa isaanii irraa baqachuun hirbataa qurxxumii fi gammoojjii sahara keessatii lubbun isaani baha jiraa. Mootummaan gabroftuu Wayyaanee karooraa fi imaammata Abbootii isaa irraa dhaale oromoo fi oromiyaa balleessuf waggoota 23 dabraniif dachee oromoo kaneen akka Boolee Bulbulaa, Laga Xaafoo, Aqaaqii, Sabbataa, Sulultaa, Buraayyuu fi kkf irraa qotee bulaa Oromoo buqisuun Dachee ilmaan oromoo sammuun gurgurataa fi hirataa as gahee jira, ilman oromoo sirnaa wayyaannetiin mormaan maqaa addaa addaa itti mogaasuun hidhuu ajjeesuu fi biyyaa abbaa isaani irraa baqqachiisuun har’a gahee jira. Akkasumas magaalale akka Diree Dawaa fi Awadaay federala jala galchuun guyyaa borutiif akka isaani mijayuutii tolfataa jiruu. Akkasumaas saba fi sablamotaa naannoo oromiyaa qubataan saba oromoo waalin waalitti busun dachee oromoo mure saba biratif akka kena ture ni yaadatama ,Akkumaa yeroo ammaan kana magaalaleen Nannoo finffinnee jiraan federala jalatii deebi,u qabaa jedhani duguggaa sanyii Genocide saba oromoo irraatii rawwaata jiru, har,a bule boru Baddiyaalleen Nannoon Diree Dawaa fi Awadaay jiraan akka federalaa jalatii deebi,u jette TPLF laabsuun ishee waan hin oledha ,Bifumaa kanaanis Oromiyaa kukutaani balleessuun akka karoora gabrofatuu wayyaannee TPLF ta,ee sabni oromoo hundii isaa akka hubatuu qabuu jala saraaree saba oromootif dhamna. Sabni oromoo biyyaa fi biyyaa omba keessaa jiratuu harkaa waal qabatee sirnaa nama nyataa wayyaanee kan duguggaa sanyii ilmaan oromoo irraatii rawwata jiruu kana duraa dhabaachuun akka master plani wayyaanne kun akka hujiitti hin hikamneefis warreegamaa barbaachiisuu akka bahu qabu asumaan hubachiifnaa, dhaboleen maqaa siyaasa oromoo badhaatani jiraan hundii isaani tokkummaan akka sirnaa Namaa nyaata wayyaanee kana irraatii xiyyeefataan Akkasumas waan harkaa qaban hundan akka wayyaannee irraati tarkaanfi fudhataanis isaan gafan. dhumaa iraatii dhamsaa ilmaan oromo guttu adunyaa irraa jiran hundaaf . 1 Nuti miseensoni Addaa bilisummaa oromoo Godina Awurophaa hanga oromoo fi oromiyaan bilisomtuuti warregamaa nura egaamu hundaa hamaa warregamaa lubutii bafnee mirgaa saba kena kabachisuuf qophii dhaa. 2 waldaallen Hawaasaa oromoo guttu Adunyaa irraa jiran tokkummaan ka,ani akka master planiin wayyaanne kun hujii irraa hin olee mormii isaanii akka dhageesiisan gafana. 3 waldaan Dargaggootaa oromoo kan guttu Adunyaa irraa jiruu murtii gahaa fi sirnaa qabeessa ta,e akkasumas hama warregama lubutii akka of qopheessuu qaban gafan. 4 waldaan amaantallee oromoo hundii Islaama, Kiristanaa , Waqeefana wangeelaa fkk tokkummaan ka,ani akka master planiin kun hujii irraa hin olee mormii isaanii akka dhageesisaan gafana. 5 dhaboolleen siyaasa oromoo kaneen biyyaa keessaa fi ala tokkummaan akka masterpilani wayyannee kana dura dhabataan gafana . 6 waldaallen Dubartoota oromoo kara daandaayamee hundaan akka maste planin wayyanne kun hujii irraa hin ollee dirqamaa oromumma isaani akka bahan gafana. 7 dhumaa irraatii hawaasnii oromoo guttu Adunyaa irraa jiru humnaa. daandetii fi qabenyaa isaattin akka Adda bilisummaa oromoo B-G- Kamaal Galchutiin hoganamuu biraa akka dhabatan maqaa miseensotaa Adda Bilisumma Oromoo Godinaa Awurophaatiin Gafana. InjjiifanoonUmmataOromoof MISEENSOTA ADDA BILISUMMAA OROMOO ABO GODINA AWUROPHAA


Afeerraa Walgahii Hatattamaa Tokkummaa humnoota bilisummaa Oromiyaa ULFO  irraa  dhihaate.

27/02/2015 060/01//2015 Gara Oromiyaa midea Netwok Dhaabbiilee siyaasaa kan bilisummaafii walabummaa Oromiyaa tiif qabsaawaniif. -Gootota Qeerroo dargaggootaa,Kan bilisummaa fii Dimocracy, Bulchinsa Mootummaa naannoo Oromiyaa ittin jechuun sobamaa kan ture OPDOs dabalatee kutaalee hawaasa lammiilee Oromiyaa maraaf. Dhimmi:- Marii Haala Qabatamaa Yeroo fi Dhaadanno Tigricha obbo Abbaay Tsahaye ilaalchisee afeeraa marii hatattamaa kan ilaalu. Akkuma dhagahamaa jiru angawaan sirna TPLF obbo abbaay Tsahayeen osoo dhiigni barattoota Oromoo kan imaammata master planii mormuuf dhangala’e hin qoorin ammaas imaammata kana humnaan akka hujiirra oolchhu dhaadatee jira.Kuni tuffii saba keenyaaf qabu ifatti kan mul’isuudha.Dhima kanaafii haala qabatamaa yeroo irratti mariin jabaan akka godhamu ULFO afeeree jira.Dhaadaannoon tigirticha kanaa kan belbela ibiddaa keessaa dhaadateme tahuu isaa itti agarsiisuun dirqama hunda keenyaati. Ummanni Oromiyaa kan abbaa biyyuma isaarratti roorrifamaa jiruufii dhaabbiilee siyaasaa bilisummaa fii walabummaa Oromiyaatiif falmaa jiran hundi Yeroo kamuu caalaa tokkummaa keenya cimsinee wal maddii dhaabbachuun tuffii kana jalaa ummata keenya baasuuf yeroon isaa amma.Dhaabbiileen siyaasaa Oromoo hundinuu haala qabatamaa amma mul’ataa jiru kanarratti rakkoolee xixiqqoo jidduu dhaabota turan maddumatti dhiisuudhaan gara marii walooti cee’uu qabna.Haalli amma argaa jirru kun murna TPLF kanaaf haala abdii kutannaa fii ijibbaata maayyii irra ga’uu isaa kan mul’isuudha.Haa tahuu malee Seenaa QBO tiif boqonnaa qabsoo haarawa kan banu tahuu qaba.OPDOn gama isaatiin,Sobni Mootummoonni naannoo hundi naannoo ofii irratti mirga wal qixaa qabu.Mootummaan Federaalaa fii kan naannoolee gara lamaan mirga walii ni kabaju Jechuun seeruma isaanirra kaayame ture kun soba tahuu isaa kan ibsu dhaadannoo kanaan ala wanti eeggamu hin jiru.Kanaaf dhaabbanni DHDUO kun yeroo inni bobaa TPLF jalaa itti luqqa’ee gara dhaaba ummataatti if jijjiiru amma jechuun Hogganni dhaaba ULFO dhaamsa isaa xumura. Tokkumman Humna. !!! Oromiyaan Ni Walaboomti. !!! KHR ULFO\THBO Feb – 27/5/2015 Odeeffannoo dabalataaf E-mail, info.ulfo2012@gmail.com